Acer Penyedia Rasmi Monitor, Laptop Untuk The Kuala Lumpur Major

Acer kini diumumkan sebagai penyedia rasmi monitor dan laptop untuk Kejohanan Dota 2 Major bakal diadakan di Axiata Arena, Kuala Lumpur pada 16 hingga 18 November depan!

Dalam usaha meluaskan lagi jenamanya ke peringkat lebih baik, pihak Acer memaklumkan bahawa mereka telah menandatangani perjajian dengan PGL dan rangkaian EGG sekaligus menjadikan syarikat itu sebagai pemantau rasmi dan penyedia komputer riba untuk kejohanan berkenaan.

Kesepakatan itu bakal menyaksikan para pemain Major KL bakal menggunakan monitor Acer XF250Q 25 inci manakala pengalisa pula akan menggunakan menggunakan komputer riba model Predator Helios 500.

Bagi peminat e-sukan ini yang ingin menyaksikan acara akhir secara langsung, tiket akan dijual dalam pilihan harga RM180, RM330 dan RM600. Semua butiran lanjut mengenai tiket dan acara sila layari www.thekualalumpurmajor.com.


Samsung Tidak Akan Mengabaikan Model Peranti Note!!!

Menurut Yonhap News Agency, eksekutif Samsung Electronics mengatakan bahawa Samsung tidak akan melepaskan siri telefon pintar Galaxy Note, walaupun syarikat itu mungkin tidak akan melepaskan model baru tahun ini.

Terdapat beberapa desas-desus dalam beberapa bulan terakhir bahawa Samsung mungkin meninggalkan telefon bimbit Galaxy Note yang mempunyai fungsi stylus S-Pen dan mengkonfigurasi semula barisan telefon pintar kelas atas melalui telefon bimbit Galaxy Z yang boleh dilipat dan peranti terminal Galaxy S

Pada bulan Januari tahun ini, setelah Samsung melancarkan telefon pintar mewah Galaxy S21 yang menyokong stylus, spekulasi seperti itu semakin berleluasa.

Bagaimanapun, Koh Dong-jin, ketua jabatan perniagaan komunikasi dan komunikasi IT Elektronik Samsung, hari ini mengatakan bahawa produk siri Samsung Galaxy Note akan terus dilancarkan, tetapi model baru mungkin tidak akan dilancarkan hingga tahun depan.


Acer Aspire GX-281, Lebih Berkuasa Berbanding Model Sebelum ini!

Acer Malaysia hari ini telah memperkenalkan beberapa produk baru mereka untuk pasaran tempatan, dan salah satunya adalah komputer meja Acer Aspire GX-281. Ia menyokong pemproses AMD Ryzen 7 1700x, DDR4 RAM sehingga 8GB, memori storan gabungan sebesar 256GB SSD + 1TB HDD dan grafik sehingga AMD Radeon RX 480, 4GB GDDR5 untuk menyempurnakan tugasan dengan grafik yang intensif serta bermain permainan komputer dalam cara terbaik.

Komputer meja ini mampu menawarkan resolusi visual luar biasa yang mencecah 4K (3840 x 2160) dan menyokong sehingga empat paparan pada satu-satu masa. Ini bagi menawarkan pengalaman bermain permainan video yang mengasyikkan serta melakukan pelbagai tugasan.

Komputer meja dengan rekaan menarik ini direka untuk melaksanakan tugasan melibatkan grafik yang intensif, perkomputeran harian dan permainan video yang agak berkuasa. Dengan storan mencecah 1TB HDD dan 256GB SSD, menyimpan fail beresolusi tinggi memang tiada masalah. Bukan itu sahaja, GX-281 juga hadir bersama reka bentuk menarik yang menampilkan kerangka seperti perisai dan lampu LED berwarna merah pada bahagian hadapannya.

Acer Aspire GX-281 ditawarkan pada harga RM 5,499 dan boleh didapati dari semua penjual sah Acer di seluruh negara. Pelanggan yang membeli Aspire GX-281 juga akan menikmati jaminan selama 3 tahun.

Acer Malaysia Melancarkan Barisan Peranti Gaming Terbaru


MWC 2018 : Nokia 6 (2018) Diperbaharui Dengan Kamera Setara Peranti Induk

Sebuah lagi telefon pintar yang dilancarkan oleh HMD Global ialah Nokia 6 (2018). Ia sebuah peranti yang dinaiktaraf daripada model asal pada tahun lepas. Apa yang dibawakan oleh Nokia kali ini, mereka sangat peka dengan kehendak pengguna. Nokia 6 (2018) kini dilengkapi kamera Zeiss dan cip pemproses Snapdragon terkini.

Nokia 6 (2018) dilengkapi kerangka badan tahan lasak diperbuat daripada aluminium siri-6000 dan telah menjalani proses kemasan sehingga 11 jam. Paparan bersaiz 5.5-inci IPS FHD turut dilindungi Corning Gorilla Glass dan keseluruhan badan disiapkan dengan warna dua-tona.

Dikuasakan pemproses pertengahan Snapdragon 630, ia juga ditemani memori RAM sebesar 3GB atau 4GB serta storan 32GB atau 64GB. Mendahului peranti daripada jenama lain, ia sepenuhnya dioperasikan Android One dan dimuatkan bersama bateri 3,000mAh. Pengecasan pantas boleh dilakukan melalui sambungan bicu USB-C.

Bahagian kamera pula, terdapat lensa Zeiss 16 Megapiksel f/2.0 dan kamera depan 8 Megapiksel f/2.0. Ciri yang menarik ialah Dual-Sight yang membenarkan kamera depan dan belakang beroperasi secara serentak. Tidak lupa juga, ciri Bothie untuk tujuan Live di media sosial turut disediakan.

Nokia 6 (2018) akan dipasarkan pada bulan April nanti pada harga bermula sekitar €279 (RM1,388) seunit.


Ura-ura : Perbandingan iPhone 6S dan iPhone 7

Satu video dimuat naik ke laman microblogging China yang menunjukkan seorang lelaki memegang peranti yang dikatakan iPhone 7 dan membandingkan ciri fizikal dengan iPhone 6S. iPhone 7 yang ditunjukkan di dalam model tersebut nampaknya selari dengan ura-ura yang kita dengari sebelum ini. Tidak banyak perbezaan fizikal yang dapat dilihat di antara iPhone 6S dan iPhone 7 selain dari lensa kamera yang lebih besar dan kedudukan garisan antena.

iPhone 7 dikatakan masih akan mengekalkan dimensi rangka dengan model terdahulu. Turut ditunjukkan di dalam video adalah ketiadaan audio jack , sesuatu yang hangat diperkatakan sejak beberapa bulan lalu.

Jika video ini reliable, nampaknya peminat Apple perlu bersiap sedia mencari alternatif sambungan audio. Setakat ini masih tiada lagi video seperti ini yang menunjukkan model kemungkinan bagi iPhone 7 Plus yang dikatakan hadir dengan dwi kamera.


Warna Baru OnePlus 3T

Selepas Apple memperkenalkan warna baru iPhone 7 / 7 Plus, kini giliran OnePlus pula menghangatkan suasana dengan satu variasi warna yang cukup popular di dalam pasaran masa kini. Saduran warna matte black yang diberikan pada OnePlus 3T dikenali sebagai Midnight Black ini sudah mula dipaparkan di laman web OnePlus.

OnePlus 3T Midnight Black akan mula dijual pada 24 Mac 2017 untuk pasaran US, Eropah dan Hong Kong dengan harga USD 479 (kira-kira RM 2,122.69).


CEO Fitbit Yakin Akan Mengecapi Kejayaan Pada Tahun 2016

Fitbit adalah pengeluar peranti pintar yang meletakkan fokus kepada kesihatan dan sukan, prestasi mereka sedikit bercampur aduk. Fitbit sudah tiga kali berturut-turut menyangkal sangkaan prestasi kewangan yang dikeluarkan Wall Street, walaupun begitu pelabur masih tidak yakin akan kemampuan Fitbit dan pasaran saham mereka jatuh menjunam sebanyak 10.06%. Pada suku terakhir tahun lalu, Fitbit berjaya menjual sebanyak 8.2 juta peranti dan mencatat peningkatan hasil jualan sebanyak 64 %.

Dalam satu temubual bersama Fortune, James Park (CEO Fitbit) berkata dia sekali lagi ingin membuktikan yang jangkaan Wall Street adalah salah dan mahu meletakkan fokus sepenuhnya pada keseluruhan tahun 2016 dan tidak hanya meletakkan angka jualan pada suku tahun pertama sebagai tanda aras prestasi. Tanbah beliau lagi, Fitbit menjangkakan keuntungan jualan sebanyak 2.4 hingga 2.5 bilion pada tahun ini, 35% lebih tinggi berbanding tahun lepas.


Pengguna Huawei Mate 10 Ditawarkan Fungsi Face Unlock Bermula 25 Mei

Huawei hari ini mengumumkan ketersedian kemas kini perisian terbaru yang menawarkan fungsi Face Unlock iaitu sistem nyahkunci menggunakan pengecaman wajah bermula esok, 25 Mei. Kemas kini ini akan diterima oleh pengguna Huawei Mate 10 di Malaysia melalui notifikasi yang dihantar.

Face Unlock pada Huawei Mate 10 membawakan dua ciri pilihan iaitu Direct Unlock (nyahkunci terus) atau Slide to Unlock (leret untuk nyahkunci). Ciri ini secara tidak langsung akan menyembunyikan notifikasi jika individu lain cuba membukanya. Ia akan memaparkan notifikasi pada skrin kunci hanya kepada pemilik telefon itu sahaja.

Pengguna Huawei Mate 10 di Malaysia boleh melakukan tetapan dengan pergi ke Settings > Security & Privacy > Face Unlock selepas memuat turun kemas kini yang diterima.

Jadi dengan adanya fungsi Face Unlock ini, pengguna tidak perlu lagi meletakkan jari pada alat pengimbas biometrik.

Reviu Eksklusif: Huawei Mate 10 / Mate 10 Pro – Sebuah Peranti Premium Yang Perlu Anda Pertimbangkan


MWC 2020: Ada Kejutan Lagi Ke? realme TV Bakal Muncul Di Persidangan MWC 2020?

Kejutan demi kejutan! realme ada kejutan lagi ke? realme nampaknya dalam persediaan melancarkan televisyen pintar keluaran mereka – sekaligus memperluaskan lagi portfolio produknya. Lebih mengujakan, televisyen pintar dikatakan bakal muncul di Persidangan Mobile World Congress (MWC) 2020 yang berlangsung di Barcelona tidak lama lagi.

Pun begitu, ramai yang menjangkakan ia tidak akan diperkenalkan secara rasmi sebaliknya, mungkin sebuah pengumuman mengenai ciri – ciri menarik dan pelancarannya. Dengan kemunculan televisyen pintar ini, nampaknya realme kini terus melangkah setapak ke hadapan dan bersedia berhadapan persaingan dengan jenama lain seperti Samsung , LG dan sebagainya.

Tidak ketinggalan, realme juga dikatakan bakal muncul dengan gelang pintar dan CEO Realme Madhav Sheth mengesahkan ia akan diperkenalkan pada bulan ini. So, stay tuned gais! Kekal bersama eRing untuk lebih info terkini!


Jom Main Game & Menang Duit Dengan Aplikasi Maybank MAE!

Maybank telah pun mengemaskini aplikasi Maybank2U mereka , sekaligus menyajikan satu ciri baru dikenali sebagai MAE. Ciri baru di mana menawarkan sokongan dompet digital bagi memudahkan transaksi termasuk pemindahan wang dan membuat pembayaran.

Tahukah anda bahawa, anda juga boleh mendapat wang dengan hanya bermain game melaluinya? Ehhh..Biar betik? Jom kami ajar caranya… Ikut step by step okay!

LANGKAH 1 : Muat turun aplikasi “Maybank MY” dan log masuk ke akaun Maybank anda.

LANGKAH 2 : Klik pada pilihan [MAE] pada paparan tersebut.

LANGKAH 3 : Masukkan maklumat yang diminta : Email , kawasan tempat tinggal & kod jemputan (pilihan sahaja). (Pssst! Ini kod admin kot kalau nak ajak main sekali HAHA!)

LANGKAH 4 : Kemudian tekan log out. (Aplikasi akan meminta anda tambah wang untuk pengaktifan, tetapi anda boleh sahaja memilih untuk ABAIKAN & terus log out)

LANGKAH 5 : Log masuk semua ke akaun anda. Kemudian anda akan dapati ada ikon [M] di kanan bawah dan klik padanya.

LANGKAH 6 : Anda akan dapati ada ikon permainan kecil di sudut kanan bawah. So, klik padanya.

LANGKAH 7 : Mulakan permainan! (klik pada wang syiling, elakkan klik bom dan klik pada berlian boleh tambah 5 saat)

LANGKAH 8 : Selepas tamat permaian, anda boleh dapat wang percuma! Yey! Seronoknya…Main game pun boleh dapat duit la! Have a nice day gais!

Muat turun aplikasi secara percuma menerusi :


Ini Kali Lah!!! ASUS Lazada RM1 Frenzy Deals Kembali Lagi – 24 Julai 2018

Promosi ASUS Lazada RM1 Frenzy Deals pada minggu lalu berlaku sedikit kesulitan teknikal, sekaligus mendapat banyak luahan dari peminat ASUS.

Di atas kesilapan ini, ASUS dan Lazada membuat keputusan melanjutkan lagi tawaran promosi gila ini pada Selasa yang akan datang, iaitu 24 Julai 2018, jam 3 petang. Sebanyak 2 unit ASUS ZenFone 5 dan 10 unit ZenFone Max Pro M1 ditawarkan melalui promosi ini.


HTC U11 Warna “Solar Red” Kini Dilancarkan!

Flagship terbaru HTC U11 yang hadir dengan rekaan menarik dan ciri unik, kini telah menawarkan satu lagi pilihan warna terbaru, iaitu Solar Red selain Amazing Silver, Brilliant Black dan Sapphire Blue. Dengan penawaran warna baru ini, ia turut memberikan lebih banyak pilihan kepada anda yang berhasrat untuk mendapatkan HTC U11 ini, terutamanya golongan gadis.

Menurut HTC, Malaysia adalah negara kedua selepas Taiwan yang menerima warna baru ini. Anda yang berminat, boleh mendapatkan di semua pengedar sah pada harga jualan RM3,099.

Rasmi!! HTC U11 Dilancarkan Pada Harga RM3,099 – Perah Saja!


Pengambilan Forum Belia Telenor 2016 Secara Rasmi Dibuka Di Malaysia

Digi Telecommunication Sdn. Bhd. (Digi) hari ini menyeru para belia Malaysia untuk menyertai Telenor Youth Forum (TYF) tahun ini yang akan diadakan di Oslo, Norway, bermula 8 hingga 11 Disember 2016.

Dua orang belia yang bersemangat akan diterbangkan ke Norway bersama-sama peserta dari 13 buah negara di seluruh pasaran Telenor. Tema tahun ini adalah “Digitalisation for Peace”, di mana semua peserta akan berhimpun di sana untuk menangani cabaran sosial melalui penggunaan penyelesaian digital.26 pewakil muda akan bekerja dalam kumpulan untuk menyelesaikan cabaran yang diberikan. Cabaran yang diberikan bertujuan untuk mewujudkan penglibatan, kesedaran, kefahaman dan keamanan. Mereka akan bertemu sekali lagi di Bangkok pada Mei 2017, untuk meneruskan perjalanan mereka.

TYF tahun ini terbuka kepada belia Malaysia berumur 20 hingga 28 tahun yang fasih dalam Bahasa Inggeris. Mereka perlu memiliki semangat untuk membawa perubahan dalam sosial, ekonomi dan alam sekitar serta mempunyai perspektif baru tentang bagaimana untuk membuat perbezaan dalam komuniti masing-masing.

Jika anda berminat untuk menjadi sebahagian daripada TYF2016, daftar diri di Digi sebelum 5 Ogos 2016.


MWC 2017: Samsung Memperkenalkan Galaxy Tab S3 Dan Galaxy Book

Pada acara MWC 2017, Samsung Electronics secara rasminya mengumumkan kehadiran Samsung Galaxy Tab S3 dan Samsung Galaxy Book sebagai tawaran peranti terbaru mereka.

Galaxy Tab S3 hadir dengan paparan 9.7 inci Super AMOLED yang mampu memberikan paparan  terbaik bagi video 4K. Di samping itu, Galaxy Tab S3 merupakan tablet Samsung pertama yang menampilkan speaker quad-stereo yang ditala oleh AKG by HARMAN bagi memberikan pengalaman audio premium.

Dioptimumkan untuk permainan mobil, Galaxy Tab S3 menggunakan protokol grafik Vulkan untuk memberikan kualiti dan prestasi terbaik semasa anda memainkan permainan bergrafik tinggi di peranti ini. Selain itu, tablet ini juga menyokong fungsi S Pen, membolehkan pengguna untuk menjadi lebih produktif, kreatif dan melakukan pelbagai kerja pada satu masa.

Terdapat dalam variasi model 10.6 inci dan 12 inci, Samsung Galaxy Book memenuhi keperluan produktif para profesional yang mencari komputer muadah alih. Ianya ringan, kompak dan sangat mudah dibawa ke mana-mana tanpa kompromi ke atas prestasi.

Dibina di atas sistem operasi Windows 10, Galaxy Book menawarkan pengalaman desktop Microsoft Office bagi produktiviti yang maksimum. Ia juga mempunyai papan kekunci sentuhan yang lebih besar, lantas memudahkan pengguna melakukan tugasan mereka sambil bergerak.


Shanghai Gas Berkolaborasi dengan VeChain Perkenal Platform Tenaga-sebagai-satu-Perkhidmatan Dikuasakan Rantaian Blok Selepas Kejayaan Fasa Ujian

SHANGHAI, 1 April 2020 /PRNewswire/ — Shanghai Gas (Group) Co., Ltd, subsidiari milik penuh Shenergy Group Company Limited yang menyediakan liputan tenaga untuk kawasan Metropolitan Shanghai yang lebih besar, berkolaborasi selanjutnya dengan VeChain untuk membangunkan dan memperkenalkan projek tenaga didayakan rantaian blok. Perkongsian ini bertujuan untuk mengoptimumkan proses perniagaan, mengurangkan kos operasi, meningkatkan kecekapan rantaian bekalan dan membina ekosistem ‘Perniagaan-sebagai-satu-Perkhidmatan’ bebas kepercayaan.

Sebagai salah satu pendorong utama bagi permintaan global untuk gas asli, China menghadapi cabaran pengurusan yang berkesan daripada pasaran domestiknya. Pada tahun 2017, Suruhanjaya Pembangunan dan Reformasi Kebangsaan (NDRC) China memperkenalkan Rancangan Lima Tahun ke-13 berhubung pembangunan tenaga bagi memudahkan pembinaan rangkaian kebangsaan tenaga yang dipercayai, namun begitu, kekurangan perkongsian maklumat antara pemegang kepentingan telah mencetuskan kesukaran yang besar. Oleh itu, satu penyelesaian yang lebih telus telah menjadi satu kemestian dalam industri ini, yang mana teknologi rantaian blok telah muncul sebagai penyelesaian yang berdaya maju.

Sebagai pengusaha yang dominan dalam industri tenaga domestik, Shanghai Gas berganding bahu dengan ENN dan VeChain untuk menggunakan Penyelesaian LNG (Gas Asli Cecair) Didayakan Rantaian Blok Perintis. Berdasarkan kejayaan daripada projek perintis ini, Shanghai Gas memutuskan untuk meningkatkan kolaborasi bagi meraih lebih banyak manfaat, yang membawa kepada keputusan untuk melancarkan projek tenaga berasaskan rantaian blok yang selanjutnya.

Dalam fasa pertama projek ini, maklumat penghantaran LNG dan maklumat komponen tangki simpanan, yang menunjukkan kualiti LNG akan dikumpul dan dimuat naik ke rantaian blok VeChainThor dengan memanfaatkan Platform Data BaaS sehenti – VeChain ToolChainTM. Hasilnya, penyelesaian ini mengurangkan dengan ketara halangan maklumat dalam rantaian bekalan, menyumbang kepada proses produk yang telus dan menyediakan pangkalan data yang andal untuk pengurusan risiko LNG. Projek ini akan melibatkan semua pemegang kepentingan, secara huluan dan hiliran dalam seluruh rantaian bekalan bagi menyumbang kepada pewujudan ekosistem tenaga berasaskan rantaian blok pada masa depan.

Wabak global melibatkan pandemik COVID-19 telah mendorong permintaan yang dramatik untuk transformasi digital. Kejayaan fasa pertama membolehkan Shanghai Gas untuk mengekalkan operasi perniagaannya agar terus berjalan semasa tempoh khusus ini dan akan bertindak sebagai asas utama untuk hala tuju transformasi digital yang sepenuhnya pada masa akan datang.

Kolaborasi ini telah merangka satu rancangan strategik jangka panjang untuk menggabungkan ekosistem perniagaan ‘Perniagaan-sebagai-satu-Perkhidmatan’ didayakan rantaian blok yang komprehensif termasuk pengurusan logistik, perdagangan tenaga, produk kewangan inovatif dan melibatkan pemegang kepentingan yang utama daripada industri tenaga.

Menerusi pembangunan berterusan dan pembaharuan dalam pasaran LNG di China, pasaran gas asli yang besar dan rancak yang berpotensi dibawa oleh negara-negara sepanjang “Jalur dan Jalan” dijangkakan. Menurut Kajian Statistik BP terhadap Tenaga Dunia 2019, menjelang akhir tahun 2018, simpanan gas asli terbukti di negara-negara sepanjang “Jalur dan Jalan” menyumbang sebanyak 156.3 trilion meter padu, menempati 79.4% daripada simpanan gas asli terbukti di seluruh dunia. Negara-negara sepanjang “Jalur dan Jalan” menggunakan kira-kira sejumlah 1,685 juta tan kesamaan minyak, iaitu 51% daripada penggunaan gas asli seluruh dunia, yang mana Rusia dan China tersenarai di tempat kedua dan ketiga antara semua negara tersebut.

Tatkala inisitif “Jalur dan Jalan” berkembang maju, syarikat-syarikat yang menjadi peneraju dari segi memiliki infrastruktur dan teknologi digital yang canggih akan memainkan peranan yang penting. Sebagai pengasas bersama Persekutuan Rantaian Blok Inisiatif Jalur dan Jalan (BRIBA), VeChain yakin untuk mendayakan perniagaan dan memberi manfaat kepada semua pemegang kepentingan sepanjang “Jalur dan Jalan” dengan teknologi serta infrastruktur rantaian blok yang andal dan terbukti.

Latar Belakang Shanghai Gas (Group) Co., Ltd.

Shanghai Gas (Group) Co., Ltd. ialah subsidiari milik penuh Shenergy Group Company Limited yang menyediakan liputan tenaga untuk Kawasan Metro Shanghai yang lebih besar. Skop perniagaan Syarikat ini meliputi pelaburan, pembinaan, operasi dan jualan jaringan saluran paip gas asli, pengeluaran dan pemasaran gas yang dikilangkan secara operasi gas cecair. Syarikat ini menguasai lebih 90% pasaran gas Shanghai dengan saiz pelanggannya serta kapasiti penyimpanan & pengangkutan tersenarai di kedudukan #1 di China.

Dilancarkan pada tahun 2015, VeChain berhasrat untuk menghubungkan teknologi rantaian blok ke dunia sebenar dengan menyediakan struktur tadbir urus yang komprehensif, model ekonomi yang teguh dan penyepaduan IoT. VeChain ialah perintis aplikasi dunia sebenar menggunakan teknologi rantaian blok awam, dengan operasi antarabangsa di Singapura, Luxembourg, Tokyo, Shanghai, Paris, Hong Kong dan San Francisco. Bersama rakan strategik kami PwC dan DNV GL, kami telah menjalin hubungan kerjasama dengan banyak perusahaan terkemuka dalam industri yang berbeza, termasuk Walmart China, BMW, BYD Auto, Haier, H&M, LVMH, D.I.G, ENN, AWS, PICC, ASI dan lain-lain. Untuk maklumat lanjut mengenai VeChain, sila ikuti twitter kami @vechainofficial atau kunjungi laman sesawang kami www.vechain.com.

Keywords:  Computer/Electronics Gas Oil/Energy Utilities New products/services Blockchain


Google I/O 2016: Android Auto Untuk Semua

Google juga mengumumkan perkembangan semasa sistem Android Auto yang kini boleh digunakan walaupun anda tidak memiliki kenderaan yang compatible dengan Android Auto.

Aplikasi tersebut kini boleh digunakan melalui smartphone anda dan ia juga dilengkapi dengan servis Waze yang terbina di dalamnya. Dengan ini pemandu dengan mudah dapat melihat maklumat semasa trafik seperti kesesakan lalu lintas, halangan jalan, kemalangan dan juga shhhhh (operasi polis).

Selain itu Google juga mengumumkan bahawa Android Auto kini boleh berhubung dengan kenderaan menggunakan sambungan WiFi selain cara tradisional menggunakan sambungan kabel USB.


Nak Pulangan Tunai Sehingga 50%?! Di Mana Boleh Berbelanja Tanpa Tunai Dengan Boost?

Musim perayaan semakin tiba, pasti ramai di antara kita yang sering ‘terbabas’ dalam mengawal perbelanjaan. Lebih-lebih lagi sekiranya membawa jumlah wang yang banyak untuk membeli-belah.

Tetapi jangan risau dengan adanya aplikasi Boost, ia memudahkan anda berbelanja tanpa wang tunai. Dengan teknologi yang tersedia, pengguna juga berpeluang berbelanja secara terus berdasarkan jumlah baki yang tersedia di dalam aplikasi ini. Dalam erti kata lain, anda tidak lagi ‘terbabas’ ketika berbelanja untuk persiapan raya.

Di sini kami ingin kongsikan beberapa tempat yang boleh menggunakan aplikasi Boost untuk pembayaran termasuklah di bazar Ramadan!

Jadi tunggu apa lagi, muat turun aplikasi Boost sekarang di Google Play ataupun Apple App Store sekarang! Buat pengguna kali pertama akan diberikan kredit berjumlah RM5 secara percuma. Selamat berbelanja!


OMG! Gods of Three Kingdom VNG dilancarkan secara rasmi hari ini, 2 Jun

HO CHI MINH CITY, Vietnam, 3 Jun 2021 /PRNewswire/ — Juga hari ini, OMG! Gods of Three Kingdom secara rasmi mengumumkan duta mereka, yang kebetulan adalah pasangan emas pulau Singa: Christopher Lee dan Fann Wong.

OMG! Gods of Three Kingdoms ialah permainan bermain watak taktikal terkini yang terinspirasi daripada Three Kingdoms. Dilancarkan dengan jayanya bersama jutaan pemain di Thailand dan Vietnam, permainan ini sudah lebih daripada bersedia untuk membuat kejutan besar baharu di Singapura dan Malaysia mulai hari ini.

Melangkah ke dalam dunia OMG! Gods of Three Kingdoms, pemain akan dibawa ke New Era of Three Kingdoms RPG Strategic Battle. Bersama dengan visual yang mengagumkan, permainan ini menawarkan pengalaman bermain permainan yang memuaskan dan strategik, mencabar pemain dengan gabungan mekanik pertarungan dan pertempuran automatik RPGnya yang unik.

Formasi pertempuran 3×3 permainan ini juga merupakan ciri menarik yang lain. Pemain dapat menggunakan satu adiwira utama dan 5 adiwira yang lain untuk membentuk barisan menentang satu sama lain. Setiap adiwira mempunyai peranan penting dalam formasi, yang pelbagai daripada Commander, Vanguard, Strategist, Defender, Supporter, dan Assassin. Watak utama, yang mewakili pemain, juga mempunyai peranan masing-masing. Walau bagaimanapun, dia lebih fleksibel untuk mengubah peranan mereka menggunakan sistem Fashion.

Tidak berhenti di situ, setiap kesan kemahiran watak juga banyak dipertaruhkan. Setiap pahlawan dalam permainan ini mempunyai 4 set kemahiran yang berbeza, menjadikan pemain sentiasa ingin menonton setiap pergerakan.

Selain daripada misi kempen yang biasa, pemain juga dapat melengkapkan pencarian sampingan, bertani untuk sumber, mencari harta karun yang berharga, bahkan menemui kurungan bawah tanah yang tersembunyi dalam kempen ini. Semua pemain akan mendapat 50 cabutan percuma pada mesin gacha sebaik mereka sampai ke tahap 6, menjamin setiap orang akan mendapat kumpulan pahlawan yang bagus untuk mula menakluki dunia ini.

Dengan inovasi unik ini, OMG! Gods of Three Kingdom pasti akan membawakan pengalaman menarik kepada pemain. Kini, anda boleh memasuki dunia OMG! Gods of Three Kingdom untuk bertempur dengan pasangan Christopher Lee dan Fann Wong, dan pemain di seluruh rantau ini.

VNGGames dikenali sebagai satu daripada penerbit permainan terbesar yang berpangkalan di Vietnam, sebahagian daripada VNG Corporation – syarikat unikorn baharu pertama Vietnam (The ASEAN Post). Dengan pengalaman selama 16 tahun mereka dalam penerbitan permainan di pasaran Vietnam dan beberapa wilayah asing, VNGGames kini mengambil langkah seterusnya dengan serius untuk menakluk pentas global, bermula dengan pasaran Asia Tenggara.

Keywords:  Electronics Gaming Entertainment Mobile Entertainment Telecommunications New products/services


Fever Marvel’s Avengers! Samsung Tawarkan PERCUMA Sarung Pelindung Edisi Avengers Khas Setiap Pembelian Siri Galaxy S10!

24 April adalah hari besar-besaran khas peminat Marvel’s kerana tayangan filem Avengers: End Game yang dinanti-nantikan akhirnya tiba!

Sempena penayangan filem ini, Samsung Malaysia telah menawarkan tiga sarung pelindung khas edisi Avengers bagi sesiapa yang membeli Galaxy S10+ atau S10. Tiga pilihan terdiri daripada Iron Man, Captain America dan The Avengers yang bernilai RM 159 seunit.

Tawaran menarik ini bermula 12 hingga 30 April, yang berminat cepat dapatkan satu sementara stok habis kerana ia sangat terhad.


HONOR 20 Pamer Penerimaan Menakjubkan Dari Peminat, Terjual Lebih Sejuta Dalam 14 Hari Di China

Jenama peranti popular, HONOR hari ini mengumumkan bahawa ketersediaan peranti perdananya, HONOR 20 susulan daripada rekod prestasi jualan yang sangat tinggi yang mana ia terjual lebih dari sejuta unit di China dalam masa hanya 14 hari sahaja. HONOR turut muncul sebagai performing brand no 1 selama 5 tahun berturut-turut pada 618 Sales Day on JD.com.

HONOR 20 telah dijual di Malaysia, Perancis, Jerman, Rusia dan UK. Bagi Itali dan Belanda, ia akan di jual mulai hari ini manakala India pula pada 25 Jun dan Poland pada 28 Jun serta Sepanyol pada awal Julai. Dalam pada itu, HONOR 20 Pro pula melangkaui RMB 100 juta (kira-kira USD 15 juta) selepas ia mula dijual pada 18 Jun lalu.

Di Malaysia, jualan peranti HONOR 20 ini disertakan dengan kempen ulang tahun HONOR nyata menerima reaksi positif dari seluruh rakyat Malaysia. Pembeli pertama peranti ini di Malaysia, Yap Loo Swan, berkongsi keterujaannya menjadi individu pertama di Malaysia memiliki peranti ini.

HONOR 20 kini tersedia di kesemua HONOR Experience Stores, Hihonor dan kedai rasmi HONOR di Shopee. Ia dijual pada harga RM1699 dan menerima hadiah percuma bernilai sehingga RM500.


Celcom Tawar iPhone XS, XS Max & XR Pada Harga Rendah

Sama seperti U Mobile dan Maxis, Celcom juga tidak ketinggalan menawarkan tawaran hebat memiliki telefon pintar terbaharu keluaran Apple iaitu iPhone XS, iPhone XS Max dan iPhone XR dengan harga yang lebih rendah tetapi berkontrak. Tawaran yang tersedia adalah seperti di bawah :

Untuk butiran lanjut, sila layari laman web rasmi Celcom.


Oppo Terima Anugerah One To Watch Prize

Baru-baru ini, Oppo telah menerima 1 anugerah yang berprestij iaitu One To Watch Prize dalam satu majlis TechRadar Mobile Choice Consumer Awards.

Menerusi anugerah ini, Oppo telah membuktikan bahawa mereka merupakan salah satu peneraju dalam jenama telefon pintar di pasaran. Oppo sangat berbangga dengan pengiktirafan yang diberikan yang memaparkan komitmen dalam meneroka teknologi melalui pendekatan rekaan yang berevolusi dan gabung bersama inovasi teknologi.

Pengguna telah memilih Oppo daripada beberapa syarikat pengeluar telefon pintar yang lain. Oppo yang dikatakan jenama yang menjadi trendsetter dan berinovasi telah mengejutkan orang ramai dengan keberaniannya menghasilkan stealth 3D Cameras yang mana merupakan pencapaian teknologi paling penting untuk tahun ini.

Dalam pada itu, Mobile Choice Consumer Awards meraikan yang terbaik dari industri mudah alih sama ada Headset sehingga kepada jenama yang sudah bertapak dalam industri sejak sekian lama. Apa yang menarik pada tahun ini, Mobile Choice Consumer Awards telah bergabung bersama website teknologi yang terkemuka di UK, TechRadar untuk mencapai lebih ramai penonton.

Bagi mendapatkan sebarang maklumat mengenai Oppo, anda bolehlah melayari laman web Oppo .


Reviu Eksklusif: OPPO F7, Kamera Swafoto AI 25MP + AR Stickers, Pakar Selfie Anda!

HARGA JUALAN : (4GB) RM1,399 /
 (6GB) RM1,699

Tidak seperti pengeluar hari ini yang berlumba-lumba memperkenalkan peranti dwi-kamera, nampaknya OPPO masih selesa dengan penggambaran satu kamera. Mempertaruhkan tagline ‘Pakar Selfie Anda’, OPPO telah melancarkan model terbarunya F7 beberapa hari yang lepas.

Istimewanya model ini, ia bukan sahaja mempertaruhkan penggambaran swafoto yang dipertingkatkan, malah tampil dengan beberapa ciri-ciri baru yang sesuai sebagai sebuah telefon pintar untuk penggemar swafoto. Ingin mengetahui apakah ciri-ciri menarik yang ada pada telefon pintar ini, ikuti reviu eksklusif dari kami.

Walaupun hadir dalam kelas pertengahan, apa yang menariknya OPPO F7 ialah penggunaan sistem operasi Android terkini, 8.1 Oreo.

Peranti ini juga menggunakan paparan antaramuka terkini OPPO iaitu ColorOS 5.0. Berikut adalah beberapa ciri-ciri baru yang terdapat pada paparan antaramuka ColorOS 5.0.

Sepertimana OPPO F5, telefon pintar ini juga hadir dengan pengecaman wajah yang dikenali sebagai Facial Unlock yang dapat membuka kunci lebih pantas.

Lebih menarik, fungsi pengecaman wajah ini dikatakan mampu membaca tekstur wajah pengguna walaupun ketika sedang basah.

Selain itu, teknologi pengimbas cap jari juga disediakan bagi mereka yang tidak mahu menggunakan fungsi pengecaman wajah ini.

Jika sebelum ini OPPO F5 hadir dengan fungsi Smart Split, OPPO F7 pula hadir dengan sokongan Full Screen Multitasking yang membolehkan pengguna membuat tugasan dengan mudah.

Jika menerima SMS ketika sedang bermain permainan mudah-alih, anda boleh terus membaca mesej sambil bermain. Namun begitu, fungsi ini perlu diaktifkan terlebih dahulu di ruangan tetapan.

Walaupun telefon pintar ini memfokuskan kepada pengguna yang suka berswafoto, OPPO tidak melupakan untuk mereka yang pentingkan prestasi sesebuah peranti. Kepada yang gemar bermain permainan mudah alih, telefon pintar ini boleh dipertimbangkan!

Selain dibekalkan dengan pilihan RAM sebesar 4GB/6GB, ia turut dikuasakan oleh pemproses Octa-core berkelajuan 2.0GHz bersama grafik MediaTek Helio P60. Malah kehadiran paparan skrin bersaiz 6.23 inci pula pastinya memberikan keseronokan semasa bermain.

Bagi membolehkan OPPO F7 beroperasi dengan baik, telefon pintar ini telah didatangkan dengan aplikasi yang diberi nama Phone Manager.

Aplikasi pra-pasang ini membantu anda menguruskan peranti seperti memastikan sistem sentiasa dioptimumkan, memantau trafik data, memadam fail yang tidak diperlukan dan beberapa lagi supaya OPPO F7 sentiasa lancar.

Seperti kebanyakan model keluaran OPPO sebelum ini, jelas dapat dilihat bahawa model F7 mampu menarik perhatian golongan mereka yang gemar berswafoto. Apa yang menariknya model ini, ia bukan sahaja menawarkan lensa depan yang dipertingkatkan kepada 25 Megapiksel dengan teknologi AI Beauty, tetapi juga menawarkan ciri baru yang dikenali sebagai AR Sticker.

Lebih istimewa, kali ini OPPO F7 menampilkan paparan skrin dengan nisbah 19:9 yang turut dilengkapi dengan sokongan pengecaman wajah yang diberi nama Facial Unlock. Malah peningkatan prestasi dan juga bateri yang ditawarkan oleh telefon pintar ini juga mampu menarik sesiapa sahaja walaupun bukan pengguna swafoto.

Dengan bajet RM1,400 (4GB) dan RM1,700 (6GB), anda boleh mendapatkan telefon pintar yang bukan sahaja mempertaruhkan penggambaran swafoto beresolusi tinggi yang mana menghasilkan gambar natural, tetapi juga pentingkan prestasi, bateri serta menawarkan paparan skrin yang besar.


Liga Profesional Mobile Legends Malaysia, Singapura Tawar Hadiah Lebih RM418,000

Jika anda seorang yang mahir dalam permainan Mobile Legends, eGG Network dan Moonton Present menganjurkam satu pertandingan perlawanan liga profesional Mobile Legends: Bang Bang tidak lama lagi.

Pertandingan ini terbuka kepada pemain-pemain di Malaysia dan Singapura yang menawarkan hadiah keseluruhan bernilai USD100,000 iaitu kira-kira RM418,900 selepas tukaran wang semasa.

Ini merupakan liga yang pertama kali dianjurkan di kedua-dua buah negara dimana juara akan membawa pulang hadiah utama USD20,000 (RM83,780). Lapan pasukan terakhir akan berentap selama 3 hari pada Mac tahun hadapan.

Di samping itu, pihak penganjur juga akan membawakan siaran langsung perlawanan terpilih kepada peminat-peminat Mobile Legends di luar sana.

Pendaftaran dibuka hari ini 14 November 2017 di laman sesawang MPL.


honor 9 Lite Dengan Sokongan Empat Kamera Dilancarkan Untuk Pasaran China

Jika Huawei telahpun melancarkan peranti pertamanya dengan sokongan empat kamera melalui kemunculan model Huawei Nova 2i pada Oktober yang lalu, nampaknya honor juga tidak mahu ketinggalan apabila model terbaru honor 9 Lite telah dilancarkan untuk pasaran di China.

Selain menampilkan sokongan empat kamera iaitu kombinasi dua lensa beresolusi 13 Megapiksel + 2 Megapiksel untuk kamera utama, dan juga 13 Megapiksel + 2 Megapiksel untuk kamera swafoto, honor 9 Lite ini turut menawarkan paparan berukuran 5.65 inci IPS LCD dengan nisbah 18:9. Sokongan paparan moden sebegini dilihat sesuatu yang menarik memandangkan model honor 9 masih lagi menggunakan nisbah paparan 16:9.

honor 9 Lite yang dioperasikan dengan antaramuka EMUI 8.0 berasaskan Android 8.0 ini akan mula dijual pada 26 Disember nanti di China dan dilaporkan akan turut dijual ke 14 buah negara lain tidak lama lagi. Tedapat tiga varian boleh dipilih iaitu 32GB + RAM 3GB yang dijual pada harga CNY 1,199 (kira-kira RM 749), manakala untuk varian 32GB + RAM 4GB akan dijual CNY 1,499 (kira-kira RM 937), dan 64GB + RAM 4GB pula berharga CNY 1,799 (kira-kira RM 1,124).


Samsung Galaxy A22 5G Muncul Di Dalam Senarai Pangkalan Data TUV??!!

Ada sesuatu yang menarik mengenai Samsung apabila dikhabarkan mereka Samsung Galaxy A22 5G telah muncul dalam senarai pangkalan data TUV.

Menurut imej yang terdedah itu, peranti ini hadir dengan nombor model SM-A226B / DS dan yang mana hadir dengan pengecasan pantas 15W. Namun, tiada sebarang maklumat lain yang terdedah.

Namun menurut desas-desus, ia mungkin hadir dengan lensa utama 48MP + 8MP + 2MP bagi kamera belakang.

Sejauh manakah kesahihannya? perlu kita nantikan ketika ia dilancarkan kelak!!


Maklumat Tertiris POCO F3 GT?? – Hadir Dengan Dimensity 1100??!!

Menurut laporan yang terdedah, Xiaomi bakal melancarkan telefon gaming terbaharu di India yang disebut POCO F3 GT.

Dilaporkan bahawa versi ini hadir dengan skrin FHD +, layar penyegaran tinggi 120Hz, kamera utama belakang adalah 64MPl, dan ia menyokong pengecasan pantas 67W.

Dari segi dalaman, POCO F3 GT dilengkapi dengan pemproses MediaTek Dimensity 1100, dan kapasiti bateri adalah 5000mAh.


Cinotop&Micron Pamerkan Sentuh Di Mana-mana di CES

LAS VEGAS, 15 Januari 2021 /PRNewswire/ — Pada 11 Januari 2021, Pameran Elektronik Pengguna Antarabangsa (CES) bermula secara dalam talian ekoran COVID-19 dan akan berlangsung sehingga 14 Januari. Ini merupakan kali pertama CES diadakan secara dalam talian. CES sentiasa dikenali sebagai “Peneraju Trend Elektronik Pengguna Global”, dengan barang-barang pameran terdiri daripada cip kecil hingga pesawat besar dan kapal layar. Meliputi hampir seluruh produk elektronik awam, pameran ini telah menjadi jendela untuk syarikat-syarikat utama dunia melancarkan maklumat produk terbaharu dan mempamerkan teknologi baharu mereka.

Dalam bidang skrin sentuh, Cinotop&Micron, pengeluar dari Shenzhen, mempamerkan skrin sentuh yang amat besar dengan proses Tembaga Jaringan Logam (Metal Mesh Copper) yang memenangi Anugerah Inovasi CES 2019.

Cinotop&Micron Showcases Touch Everywhere at CES

Tembaga, dengan sifat kekonduksian elektrik yang sangat baik, kerintangan yang fleksibel, kestabilan yang tinggi dan keupayaan antigangguan yang mantap merupakan teknologi utama bagi generasi baharu interaksi manusia-komputer. Skrin sentuh Tembaga Jaringan Logam yang dibangunkan oleh Cinotop&Micron boleh dipasang dengan paparan OLED yang fleksibel dan digunakan secara meluas dalam bidang pendidikan pintar, perniagaan, alatan rumah, kediaman pintar, papan iklan digital, katering, hiburan dan sebagainya. Proses ini menjadikan tembaga tidak dapat dilihat dengan mata kasar dalam wayar jejaring yang sangat nipis dan ketepatan garisan kawasan boleh dilihat dapat mencecah 5um atau kurang, yang bersamaan dengan 1/14 daripada helaian rambut manusia. Ia memberi kemungkinan untuk merealisasikan skrin sentuh bezel yang ultra sempit, serta skrin besar dengan penulisan pen yang tepat. Berbanding dengan ITO dan SNW, Tembaga Jaringan Logam mempunyai kelebihan kerintangan rendah dan kepekaan tinggi yang tiada tandingan.

Skrin sentuh Jaringan Logam Cinotop&Micron telah memasuki peringkat pengeluaran besar-besaran. Sejak pengenalan teknologi ini pada tahun 2015, Cinotop&Micron telah mengatur sebuah pasukan bakat teknologi tinggi bagi usaha penyelidikan dan pembangunan selanjutnya, merapatkan jurang domestik skrin sentuh 75 inci dan bersaiz lebih besar. Sebagai jenama yang semakin menempa nama dalam bidang kejuruteraan domestik, teknologi teras Cinotop&Micron telah diaplikasikan secara meluas dalam terminal interaktif seperti paparan sentuh berbentuk khas, paparan interaktif pintar, papan putih interaktif elektronik, papan tanda digital, mesin layan diri, mesin KTV dan sebagainya, lalu menunjukkan keupayaan inovasinya yang mantap dan menjelaskan misi jenama untuk mencapai “sentuh di mana-mana”.

Ditubuhkan pada tahun 2011 di Shenzhen, Cinotop&Micron ialah sebuah perusahaan teknologi tinggi negara, yang memberi tumpuan terhadap penyelidikan dan pembangunan (R&D), pengeluaran dan jualah skrin sentuh kapasitif Tembaga Jaringan Logam yang sangat besar. Ia merupakan pengeluar bagi pengeluaran besar-besaran Jaringan Logam 86 inci yang pertama di China dan sebuah syarikat yang terkemuka dalam industri ini.


Pembukaan Semula ASUS ROG Concept Store Di Plaza Low Yat – Nikmati Tawaran Promosi Pada 13 Disember

Bagi meraihkan pembukaan semula ASUS ROG Concept Store di Plaza Low Yat pada 13 Disember, bermula jam 10 pagi, ASUS Malaysia akan menawarkan promosi dan penebusan hadiah secara percuma kepada pengunjung.

Sertai aktiviti untuk menebus hadiah eksklusif yang akan bermula pada 12pm, di Ground Floor, Plaza Low Yat. Hanya pada 13 Disember 2019 sahaja.

Sesiapa yang berminat, boleh kunjungi Plaza Low Yat pada 13 Disember ini, raihkan bersama  ASUS Malaysia sambil menikmati tawaran istimewa.


Cepat Rebut Peluang Menang HUAWEI MateBook D 15 Bernilai RM2,499! Bagaimana Caranya? Mudah je!

Sebagai penghargaan kepada peminat & pengguna setia, HUAWEI terus gigih berusaha memberi yang terbaik bagi meningkatkan pengalaman lebih sempurna. Pembukaan tahun 2020 dilihat sebagai satu tarikan unik buat HUAWEI apabila muncul dengan HUAWEI Matebook D 15 untuk pasaran tempatan – berharga RM2,499 & ketersediaan bermula 18 Januari 2019.

Tapi, korang nak tahu tak? Korang berpeluang untuk menang komputer riba ini secara PERCUMA! Ye jangan tak percaya…Tapi macam mana? Senang je caranya! Ikuti langkah – langkah mudah dibawah ini :

Tertakluk kepada terma dan syarat. Pemenang bertuah akan diumumkan pada 13 Januari 2020. So, goodluck gais!


FII Institute Series Dilancar Dengan Acara Maya Berorientasi Masa Depan: “Melangkaui Krisis: Teknologi sebagai Penyelamat” pada 23 April

RIYADH, Arab Saudi, 23 April 2020 /PRNewswire/ — Future Investment Initiative (FII) Institute dimulakan dengan menganjurkan acara maya yang eksklusif pada 23 April, dikendalikan oleh usahawan dan ahli futurologi, Dr. Peter H. Diamandis.

Mesyuarat sulung ini menandakan bermulanya FII Institute Series, yang menghimpunkan sekumpulan pemimpin berpengaruh yang melihat melangkaui pandemik COVID-19 bagi meninjau implikasi sistemiknya terhadap ekonomi global dan potensi AI dan inovasi canggih bagi membantu gerak balas seluruh dunia.

FII Institute Series akan menjadi siri acara tetap sepanjang tahun yang dimasukkan ke dalam Inisiatif Pelaburan Masa Depan (Future Investment Initiative) pada Oktober 2020.

Ilustrasi yang pertama seumpamanya bagi teknologi acara yang interaktif dan imersif, acara ini akan menekankan pengajaran paling penting yang dipelajari daripada krisis semasa dan menggariskan hala tuju yang jelas untuk tindakan pada masa depan, menghasilkan penyelesaian yang konkrit dan cadangan jangka panjang daripada sesi-sesi berkenaan.

“Dengan wawasan yang bercita-cita tinggi untuk memperkasa minda paling pintar bagi membentuk masa depan yang lebih baik buat SEMUA dan bersama SEMUA, FII Institute akan menghimpunkan pemimpin dan pakar global untuk memupuk dan menyokong pelaksanaan penyelesaian yang inovatif secara kolektif,” ulas Pengerusi Lembaga FII Institute Tuan Yang Terutama Yasir Al-Rumayyan.

“FII Institute ialah sebuah yayasan bukan berasaskan keuntungan generasi baharu yang menyusun atur dan mendayakan idea-idea yang dapat menyelesaikan cabaran-cabaran global hari ini menggunakan teknologi yang berpotensi memberi kesan positif kepada umat manusia,” jelas Ketua Pegawai Eksekutif dan Ahli Lembaga FII Institute Richard Attias.

Pada mulanya, FII Institute akan memberi tumpuan pada empat aspek impak utama yang mempunyai kuasa untuk memberi kesan positif kepada umat manusia: Penjagaan Kesihatan, Kemampanan, Robotik dan Kecerdasan Buatan.

Bagi mencapai misinya, FII Institute boleh bergantung pada pengalaman luas daripada Lembaga Pemegang Amanahnya, termasuk kursi lembaga T.Y.T. Yasir Al-Rumayyan, Y.A.M. Puteri Reema Bint Bandar Al Saud, Senator Matteo Renzi, En. Mohamed Alabbar, Profesor Tony Chan, Dr. Peter H. Diamandis, Profesor Adah Almutairi dan juga En. Richard Attias.

Untuk mengikuti berita terkini dan mengetahui lebih lanjut mengenai Future Investment Initiative Institute, sila ikuti FII Institute di Twitter dan LinkedIn serta kunjungi laman sesawang FII Institute https://fii-institute.org/

FII Institute ialah sebuah yayasan global generasi baharu yang memastikan agar idea-idea paling bijak di dunia dapat menemui cara untuk direalisasikan, diskalakan dan mencipta kesan mampan yang positif terhadap umat manusia.

Dengan wawasan yang bercita-cita tinggi untuk memperkasa minda paling pintar bagi membentuk masa depan yang lebih baik buat SEMUA dan bersama SEMUA, FII Institute akan menghimpunkan pemimpin dan pakar global untuk menyusun atur dan mendayakan idea-idea konkrit secara kolektif yang dapat menyelesaikan isu-isu kemasyarakatan yang paling mendesak pada hari ini sekali gus mewujudkan platform jangka panjang untuk membentuk semula masa depan manusia sejagat.

Platform-platform Media Sosial Twitter: @FIIKSALinkedIn: Future Investment InitiativeYouTube: Future Investment Initiative Instagram: @FIIKSAFlickr: Future Investment Initiative

Keywords:  Computer/Electronics Environmental Products & Services Multimedia/Online/Internet Publishing/Information Service Not for profit Trade show news Future Events


Formlabs Lancar Fuse 1 di APAC, Perluas Secara Drastik Akses kepada Pencetakan 3D Sedia-Pengeluaran

SINGAPURA, 1 Jun 2021 /PRNewswire/ — Formlabs, sebuah syarikat pencetakan 3D yang terkemuka, hari ini mengumumkan bahawa pencetak 3D pensinteran laser selektif (SLS) industri meja atas yang pertama di dunia, Fuse 1, akan mula dihantar ke wilayah-wilayah terpilih di seluruh APAC pada bulan ini. Fuse 1 akan membolehkan jurutera, pereka dan pengeluar pada semua peringkat untuk memikirkan semula pembangunan produk, pembuatan hibrid dan pengeluaran penggunaan akhir. Di samping itu, syarikat ini melancarkan Fuse Sift, sistem pasca-pemprosesan untuk Fuse 1 berserta Nylon 12 dan juga serbuk Nylon 11 yang diumumkan baru-baru ini.

Gelombang baharu pembuatan dan pemprototaipan bebas bermula sekarang dengan Fuse 1. Membawakan pencetakan 3D nilon sedia-pengeluaran ke atas meja atas anda dengan platform pensinteran laser selektif (SLS) yang mampu milik dan kompak.

Sementara Nylon 12 Powder Formlabs ialah bahan serba guna yang memberi ketepatan butiran dan dimensi yang tinggi, Nylon 11 Powder amat sesuai apabila ketahanan dan prestasi memainkan peranan yang penting. Kemuluran, kekuatan dan kefleksibelan Nylon 11 Powder sesuai dengan bahagian penggunaan akhir yang harus berupaya untuk menanggung impak dan mengendalikan masalah haus dan lusuh dari masa ke masa. Serbuk Nylon 11 dan Nylon 12 merupakan dua daripada banyak bahan yang dirancang untuk dilancarkan oleh Formlabs untuk Fuse 1, mengesahkan lagi kedudukan syarikat sebagai penyelesaian lengkap untuk pencetakan 3D penggunaan akhir dengan memperluas keserbabolehan bahan berasaskan serbuk.

Teknologi SLS telah lama dipercayai oleh jurutera dan pengeluar besar atas keupayaannya mencetak prototaip fungsian yang kuat dan bahagian penggunaan akhir, namun kosnya yang tinggi dan aliran kerja yang rumit menyebabkan dahulunya ia mempunyai akses terhad untuk syarikat-syarikat besar. Fuse 1 dan Fuse Sift meningkatkan kelebihan unik yang ditawarkan oleh SLS sekali gus menjadikannya boleh dicapai oleh syarikat-syarikat daripada semua saiz dan jenis melalui ciri kemampuan dan kemudahan penggunaannya yang belum pernah terjadi sebelum ini.

“Form 1 menakrifkan semula pencetakan stereolitografi (SLA) untuk industri pembuatan aditif 10 tahun yang lalu dan kini, Fuse 1 membawa standard keandalan dan kebolehcapaian sama yang diharapkan oleh pelanggan Formlabs daripada pencetakan 3D industri,” kata Max Lobovsky, Ketua Pegawai Eksekutif dan pengasas bersama Formlabs. “Pencetakan 3D SLS tidak seharusnya semata-mata untuk mereka yang mempunyai belanjawan yang besar, ia harus boleh diakses agar semua syarikat, bermula daripada syarikat pemula hingga pengeluar besar, dapat memperoleh manfaat daripada kebebasan reka bentuk dan produktiviti tinggi yang disediakan oleh pencetakan 3D SLS.”

Fuse 1 akan membolehkan Formlabs mengembangkan saiz pasaran pencetakan 3D industri dengan ketara, membuka peluang pencetakan 3D yang benar-benar bersedia untuk pengeluaran untuk kumpulan pelanggan yang sama sekali baharu. Aliran kerja pencetakan SLS hujung-ke-hujung Formlabs yang lengkap menghapuskan tekaan dan cabaran dalam mencipta bahagian berfungsi yang mantap sambil meminimumkan kos, lalu membebaskan banyak organisasi daripada bergantung pada penyelesaian luar yang mahal dan perlahan.

“Dahulunya kami menggunakan aliran kerja pengacuan-suntikan bersumber luar untuk menghasilkan jari prostetik kepada pesakit muda dan berusia bagi membantu mereka memperbaiki pergerakan dan meningkatkan fungsi; namun proses ini berjalan dengan amat perlahan dan tidak membenarkan ciri pemperibadian yang diperlukan untuk setiap pesakit,” kata Matthew Mikosz, pengasas Partial Hand Solutions dan pengguna beta Fuse 1. “Fuse 1 memberi kebebasan reka bentuk yang kami perlukan untuk benar-benar menyesuaikan prostetik kami dan produktiviti serta daya pemprosesan tinggi yang diperlukan untuk menyiapkan penyelesaian ini dengan pantas untuk pesakit kami.”

Selepas tujuh tahun menjalani kerja-kerja pembangunan, Formlabs menunaikan janjinya untuk membawa teknologi yang hebat ini ke pasaran pada titik harga yang berpatutan tanpa menjejaskan kualiti. Jurutera, pereka produk dan pengeluar memilih pencetak SLS bagi tujuan kebebasan reka bentuk mereka, produktiviti dan daya pemprosesan tinggi serta kos yang rendah bagi setiap bahagian. Fuse 1 membolehkan pengguna mengawal seluruh proses pembangunan produk mereka, bermula dengan lelaran pada reka bentuk konsep pertamanya hinggalah mengeluarkan produk yang sedia digunakan dalam nilon yang bersedia untuk pengeluaran.

Fuse 1 sedia untuk dipesan hari ini di China, Jepun, Korea, Singapura, Thailand dan Australia daripada jaringan penjual kami yang dibenarkan. Emel apac.sales@formlabs.com sekiranya anda ingin mengetahui lebih lanjut mengenai ketersediaan serantau.

Klik di sini untuk aset media dan di sini untuk video produk

Keywords:  Computer Hardware Computer/Electronics Consumer Electronics Computer Accessories Retail New products/services


Apple Bakal Keluarkan Cip Pemproses Apple M2 Tidak Lama Lagi?

Apple meneruskan jejak langkah cemerlangnya apabila dikhabarkan Apple sedang membangunkan pemproses Apple M2.

Menurut laporan daripada Nikkei, ia akan diperkenalkan pada tahun ini juga. Menariknya, cip ini dikeluarkan oleh TSMC menggunakan 5nm.

Apple telah memperkenalkan cip pemprosesan pertama untuk komputer pada tahun lepas, iaitu Apple M1. Sejak diperkenalkan, ia telah hadir menjana komputer MacBook, iMac, malah paling terbaru, iPad Pro.

Jadi, teruskan bersama kami bagi mengetahui perkmbangan berita ini.


Celcom Siasat Aktiviti Pendaftaran SIM Menggunakan Maklumat Palsu

Sehubungan dengan tidakan Suruhanjaya Komunikasi & Multimedia Malaysia (SKMM) mengeluarkan kompaun atas kesalaah pendaftaran SIM palsu, Celcom kini bakal menyiasatdan menyekat pengedar dan penjual SIM yangtidak bertanggungjawab.

Celcom menegaskan bahawa mereka mempunyai tersendiri bagi lebih 10 ribu pengedar diseluruh negara.

Celcom mengambil serius akan hal ini dah berusaha untuk mematuhi garis panduan yang telah ditetapkan oleh SKMM.


[Tertiris]: Sony Didakwa Sedang Bangunkan Peranti Boleh Gulung

Belum lagi reda demam mengenai skrin boleh lipat, kini Sony dikatakan sedang membangunkan peranti yang hadir dengan skrin boleh gulung.

Menurut maklumat tertiris ini, ia dikatakan bakal dikuasakan dengan cip Snapdragon 855 serta kapasiti bateri sebesar 3220mAh.

Menariknya, peranti ini bakal tampil dengan bahagian sisi bulat. Namun kebarangkalian peranti ini memasuki pasaran Malaysia amat tipis. Walau apapun, sama – sama kita nantikan maklumat terkini peranti ini.


Samsung Memperkenalkan ISOCELL – Empat Jenis Kamera Sensor Untuk Pelbagai Telefon

Samsung kini dilihat lebih serius membina modul kamera untuk telefon pintar. Jenama yang dicipta sendiri ini dinamakan “Samsung ISOCELL”, sambungan legasi sensor ISOCELL di mana telah digunakan pada flagship Galaxy sejak tahun 2014.

Empat jenis kamera ini akan dihasilkan, setiap satunya dengan ciri yang berbeza. Contohnya, salah satu akan mendukung tugas seperti keterangan, kelajuan, kenipisan dan dwi.

Dwi menawarkan beberapa sensor yang memerlukan konfigurasi pelbagai dalam pemasangan untuk kamera dwi yang moden. Sensor keterangan pula dengan tujuan untuk merakam gambar di bawah pencahayaan yang terhad dan padanan warna yang tepat.

Kelajuan pula lebih kepada fungsi AutoFocus dengan keupayaan untuk menjejak subjek yang bergerak pantas walaupun di dalam keadaan gelap. Akhir sekali, kenipisan akan memastikan piksel yang dihasilkan lebih kecil sekitar 0.9µm sehingga 1.0µm menjadikan gambar yang lebih premium.

Pembangunan dalam menghasilkan sensor kamera oleh Samsung ini adalah langkah yang baik sekaligus dapat menjimatkan kos pembuatan dan tidak bergantung penuh kepada pembekal.


Instagram Perkenalkan Dua Ciri Baru – Stories Archive & Stories Highlights

Instagram Stories merupakan salah satu aplikasi perkongsian popular yang membolehkan pengguna berkongsi gambar dan video, tetapi automatik akan hilang selepas 24 jam. Hari ini, Instagram telah membuat perubahan dan memperkenalkan satu ciri baru yang membolehkan anda menyimpan Instagram Stories tersebut.

Dengan Stories Archive, anda boleh menyimpan Instagram Stories pada profil yang mampu bertahan lebih dari 24 jam. Namun begitu, ia hanya boleh diakses oleh anda sahaja.

Satu lagi ciri baru yang diperkenalkan adalah Stories Highlights, yang akan dipaparkan pada profil anda. Pengguna boleh bahagikan Instagram Stories mengikut kategori bagi memudahkan pengguna lain untuk mengaksesnya. Ia dipaparkan dalam bentuk ikon bulat dibawah gambar profil anda, mengikut kategori yang dibuat.

Menurut Instagram, melalui Stories Highlights ini ia lebih memudahkan anda menyerlahkan identiti dan keperibadian anda melalui perkhidmatan sosial berkenaan. Ciri-ciri ini telah mula diperkenalkan kepada semua pengguna Instagram di seluruh dunia.


Pengguna Twitch Kini Boleh Strim Pada Kualiti 1080p 60fps

Twitch mempunyai komuniti yang cukup besar, dengan majoriti penggunanya terdiri dari pengikut setia dunia permainan. Kini pengguna Twitch sudah boleh mula menonton video strim pada kualiti 1080p 60fps di mana pada kualiti Full HD ini anda akan dapat melihat gambar yang lebih baik dengan pergerakan di dalam video yang lebih nyata.

Anda boleh lawati Twitch Inspektor dan memeriksa sekiranya anda sudah boleh bersedia menggunakan fungsi baru ini. Sekiranya anda masih belum dapat mengakses fungsi ini, jangan risau kerana Twitch akan melancarkan kemas kini secara berkala dan anda akan dapat menggunakannya tidak lama lagi.


Lenovo Z5 Pro Bakal Dilancarkan 1 November?

Lenovo telah mengeluarkan satu poster di Weibo yang mana memaparkan bahawa Lenovo Z5 Pro akan dilancarkan pada 1 November 2018. Di dalam poster tersebut, turut memaparkan bahawa telefon tersebut disertakan dengan Camera Slider seperti yang dimilik oleh Oppo Find X dan Xiaomi Mi Mix 3.

Pada poster tersebut menunjukkan sedikit teaser rupa paras telefon berkenaan yang menunjukkan ia disertakan dengan camera slider. Naib Presiden Syarikat berkenaan, Chang Cheng turut berkongsi satu lagi poster yang memaparkan gambaran slider tetapi memparkan 2 sensor di bahagian hadapan, yang memberi gambaran bahawa kamera hadapan mempunyai dwi kamera.

Dalam pada itu, beliau turut berkata bahawa telefon ini turut disertakan pengecaman jari pada paparan skrin.

Setelah beberapa janji palsu yang dilakukan oleh Lenovo, agak sukar untuk memberi jaminan kesahihan poster ini. Walau apapun, kita nantikan sahaja pengumuman rasmi daripada syarikat berkenaan.


Peranti Kelas Permulaan – Samsung Galaxy A01 Dilancarkan Secara Senyap!

Masih tinggal 12 hari sahaja untuk menutup tirai tahun 2019, namun Samsung masih bergiat lagi melancarkan peranti baharu. Minggu lepas baru sahaja memperlihatkan ketibaan Galaxy A71 dan A51, kini merekan melancarkan satu lagi model baharu yang diletakkan pada kelas permulaan iaitu Galaxy A01.

Penamaan kali ini agak lain dengan barisan model dari Samsung, mungkin disebabkan ia adalah peranti kelas permulaan jadi tidak banyak pengumuman dibuat oleh pihak Samsung. Galaxy A01 hadir dengan skrin bersaiz 5.7” HD bertakuk Infinity-V, dijana oleh cip pemproses Octa-core 1.95GHz bersama 2GB RAM dan 16GB ROM yang masih boleh dikembangkan lagi storan sehingga 512GB melalui kad microSD.

Bahagian kamera meletakkan 13MP (f/2.2) + 2MP (f/2.4) di panel belakang dan 5MP kamera swafoto 5MP (f/2.0), bateri pula dimuatkan dengan kapasiti 3,000mAh dan terdapat 3 pilihan warna antaranya hitam, merah dan biru. Harga masih tidak diketahui lagi, sama juga pada tarikh jualan dan negara yang dipasarkan.


Kos Buat iPhone X Hanya RM1,730?

Sejak pengenalan iPhone X, ramai yang mempersoalkan harga jualannya. Mana tidaknya, ianya sebuah iPhone yang pertama dijual pada harga bermula $999 iaitu kira-kira RM4,188 sebuah. Malah, harga itu belum lagi termasuk cukai atau sebagainya jika ia dibawa masuk ke pasaran tempatan.

Antara sebab utama yang membuatkan harga iPhone X melambung tinggi adalah penggunaan skrin OLED dari Samsung. Samsung yang mengawal pengeluaran paparan berkenaan menjadikan Apple tiada pilihan lain selain menjualnya dengan harga yang mahal.

Sumber dalaman di China, Ichunt mendedahkan kos sebenar penghasilan iPhone X hanyalah sekitar RM1,730 sahaja. Kos ini adalah 60% lebih murah berbanding harga jualan yang disyorkan.

Panel OLED antara komponen yang termahal iaitu $80 (RM336), diikuti kerangka $53 (RM223), memori dari Toshiba $45 (RM189), cip pemproses $26 (RM109) dari TSMC, dan modem $18 (RM75) dari Qualcomm. Tidak ketinggalan, sensor 3D pada harga $25 (RM105) juga dikategorikan sebagai komponen mahal.

Perlu diingatkan ialah kesemua jumlah harga komponen ini tidak termasuk kos pembuatan dari segi pemasangan, logistik, penyelidikan dan pembangunan. Oleh itu, Iphone X akan mula dijual pada 3 November kelak di negara gelombang pertama. Malaysia pula mungkin berada di kelompok kedua yang menerima sekitar hujung November atau awal Disember.


S Health

Aplikasi S Health yang dilancarkan oleh Samsung kini boleh dimuat turun di Play Store untuk semua peranti yang beroperasi Android 4.4 KitKat dan ke atas. S Health akan membantu anda kekal cergas dengan bantuan Stay Fit dan Track It, di mana Stay Fit akan bertindak sebagai jurulatih peribadi anda dan Track It akan mengesan aktiviti harian anda termasuk pemakanan harian. Stay Fit telah menawarkan pelbagai program latihan untuk meningkatkan kecergasan, kesihatan dan gaya hidup anda. Sama ada berjalan atau berlari, mendaki atau berbasikal, bermain sukan dalaman atau luaran, anda boleh mengesan pelbagai latihan fizikal dan aktiviti melalui fungsi ini, bahkan aktiviti kiraan langkah juga boleh dirakam dengan menggunakan alat pengukur langkah. Tambahan lagi, Track It akan mencatatkan pengambilan kafein dan pengambilan air mineral sebelum melakukan aktiviti. Anda boleh mengetahui jumlah pengambilan air yang harus diminum pada hari ini, serta batasan minuman yang memberi kesan negatif seperti kopi. Bagi menjaga kesihatan badan, anda harus mencuba aplikasi ini.


Redmi Note 8T Rasmi – Sokong Snapdragon 665 + 4 Kamera Utama + Bateri 4,000mAh

Seiring pelancaran Redmi Note 8T, syarikat terkenal ini turut memperkenalkan satu lagi model iaitu Xiaomi Note 8T. Peranti ini hadir dengan penawaran yang hampir sama dengan Xiaomi Note 8 – cuma bezanya terdapat penambahan sokongan NFC.

Redmi Note 8T membawakan paparan bersaiz 6.39″ dengan resolusi FHD. Dalaman peranti dikuasakan oleh cip pemproses Snapdragon 665 dengan bantuan memori sebesar 4GB RAM + 64GB ROM. Ia didatangkan dengan persediaan empat kamera utama – 48MP + 8MP + 2MP + 2MP dan kamera selfie sebesar 13MP.

Melengkapi peranti adalah bateri berkapasiti 4,000mAh dan ciri menarik lain termasuk bicu audio 3.5mm, sokongan IR Blaster dan NFC. Setakat ini, Xiaomi Note 8T hanya ditawarkan untuk pasaran Eropah sahaja.


HONOR Hadir Dengan Poster Acah – Bakal Bawa Masuk HONOR 8C Ke Malaysia Tidak Lama Lagi?

HONOR nampaknya merancang untuk membawa masuk satu lagi peranti keluaran mereka ke pasaran tempatan. Model tersebut masih belum didedahkan secara terperinci. Namun, memetik poster acah, ramai membuat spekulasi ia jelas merujuk kepada HONOR 8C – memperlihatkan bateri berkapasiti 4,000 mAh dan penggunaan imej huruf “C”.

Sedia maklum, HONOR 8C hadir dengan skrin bersaiz 6.26 inci, cip pemproses Snapdragon 632, memori sebesar 4GB RAM bersama dua pilihan storan, 32GB dan 64GB. Untuk kamera, ia membawakan dwi kamera utama 13MP (f/1.8) + 2mp (f/2.4) dan lensa swafoto sebesar 8MP.

Dalam pada itu, HONOR turut berkongsi satu poster di mana mereka bakal mengumumkan duta jenama baru yang kini masih lagi kekal menjadi rahsia. Buat masa ini, pihak HONOR masih berteka teki mengenai tarikh pelancarannya. Sama-sama kita tungu!


Terus Menggoda! realme X50 5G Berupaya Menyokong Penggunaan Wi-Fi & 5G Secara Serentak?

realme nampaknya terus mengacah orang ramai dengan peranti 5G pertama mereka iaitu realme X50 5G. Terbaru, realme telah berkongsi poster acah mendedahkan realme X50 5G bakal didatangkan dengan sokongan dua hala yang membolehkan penggunaan Wi-Fi dan rangkaian 5G secara serentak.

realme mengatakan bahawa peranti tersebut bakal menyokong dwi saluran – Wi-Fi & 5G untuk sambungan dalam talian pada masa yang sama sekaligus meningkatkan lagi kelajuan rangkaian pada bila-bila masa. realme menambah, rangkaian model tersebut boleh dipercepatkan rangkaian dan dan boleh menggunakan kedua-dua 2.4GHz dan 5GHz untuk Wi-Fi.

Selain itu, realme juga mendedahkan bahawa realme X50 5G bakal meliputi semua jalur frekuensi mainstream untuk sambungan 5G, termasuk n1, n41, n78, n79 dan akan menyokong rangkaian dual-mode SA dan NSA serta 5G.

Setakat ini, realme mengesahkan bahawa Realme X50 bakal dikuasai chipset Snapdragon 765G yang baru sahaja dilancarkan. Ia merupakan chipset sama yang bakal digunakan pada Redmi K30 5G dan OPPO Reno3 Pro. Korang teruja? Kongsikan komen korang dengan kami!


Reviu Eksklusif: Honor 7A, Peranti Berprestasi Walaupun Pada Harga RM479

Segmen reviu kami untuk honor 7A telah pun bermula pada bahagian pertama sebelum ini. Untuk itu, dalam artikel ini kami sediakan ulasan seterusnya mengenai honor 7A. Ujian dalaman yang pertama ialah pada bahagian sistem antaramuka, seterusnya bateri, prestasi dan hasil gambar daripada jabatan kamera.

Walaupun dijual pada harga bajet, anda masih boleh menikmati sistem perisian berasaskan Android terkini. Android Oreo juga didatangkan bersama antaramuka EMUI 8.0 yang mana lebih kurang sama seperti peranti honor 10.

Terdapat banyak ciri menarik yang boleh diaktifkan pada peranti honor 7A. Melalui bantuan pintar Three-finger screenshot, anda boleh mengambil gambar skrin dengan hanya meleret tiga jari ke arah bawah.

Ciri Double touch pula ialah membenarkan skrin menyala dengan hanya menyentuh ia sebanyak dua kali. Bagi memadamkan bunyi semasa panggilan atau notifikasi masuk ialah dengan cara menterbalikkan peranti melalui ciri Flip.

Daripada segi keselamatan, honor 7A boleh dinyah kunci menerusi pengecaman wajah, Face Unlock atau cap jari biometrik. Selain itu alternatif lain seperti PIN, paten dan kata laluan turut disediakan.

Pengimbas cap jari bukan sahaja berfungsi untuk membuka peranti kerana pada honor 7A, pengimbas cap jari boleh dijadikan sebagai kursor seperti menyentuh untuk mengambil gambar, menjawab panggilan, menghentikan jam loceng, menurunkan bar notifikasi dan menyelak gambar di galeri.

Bagi mereka yang menunggang motosikal, ciri ini mungkin akan membantu kerana dengan Ride mode, peranti akan menjawab setiap panggilan yang masuk dengan mesej seperti yang ditetapkan. Misalnya anda memasukkan teks “Saya akan menghubungi semula sebentar lagi”, mesej ini akan dihantar secara automatik kepada pemanggil.

Bateri sebesar 3,000mAh ini tidak besar dan hanya mempunyai kapasiti yang standard. Sistem pengecasan pula didatangkan dengan sumber kuasa adapter 5V/1A (biasa). Ujian masa mengecas juga telah dilakukan malah rekod yang diambil ialah selama 180 minit untuk bateri penuh.

Bagaimanapun kami mendapati apabila bateri telah turun ke zon merah, peranti akan terpadam dengan singkat sekali.

Kamera asas ini tidak mempunyai sebarang bantuan seperti PDAF, penstabilan imej, atau zoom optikal tetapi jika anda tidak menitik beratkan bab kamera, ia tidak menjadi masalah.

Bagi model di Indonesia, honor 7A didatangkan dengan sistem dwi kamera namun untuk pasaran Malaysia hanya satu lensa disediakan di belakang.

Fungsi telefon pintar tidak lengkap tanpa kamera depan, jadi untuk berswafoto anda diberikan bantuan lampu LED yang lembut. Ciri ini sekurang-kurangnya dapat membantu penggambaran di dalam persekitaran yang malap.

Bagi anda yang mempunyai bajet kecil tetapi inginkan peranti dengan skrin 18:9, honor 7A boleh dipertimbangkan. Selain itu ia dibina dengan tubuh logam serta perisian dalaman Android Oreo. Bagi kami, peranti ini merupakan sebuah telefon serba boleh dan ada kelengkapan yang cukup. Cuma ada seketika telefon ini lambat untuk respon mungkin disebabkan versi perisian sedia ada. Walaupun begitu, mungkin selepas ini pihak Honor akan mengeluarkan kemas kini yang lebih baik berbanding asal.


Thronebreaker: The Witcher Tales Kini Tiba Di Platform Switch!

Setelah menanti lama, akhirnya permainan Thronebreaker: The Witcher Tales kini telah tiba di platform Switch.

Permainan ini telah dilancarkan secara rasmi menerusi Nintendo shop dan dijuil pada harga $19.99(kira-kira RM82).

Permainan ini adalah permainan kad berdasarkan siri The Witcher. Ia telahpun dilancarkan di patform konsol lain dan PC.


Panggilan Suara & Video Secara Berkumpulan Kini Rasmi Di WhatsApp

Hello, hello, hello… aplikasi pemesejan paling ramai pengguna di seluruh dunia, hari ini mengumumkan kemas kini terbaru dengan panggilan suara dan video secara berkumpulan.

Ciri baharu ini membolehkan pengguna membuat panggilan suara atau video secara kumpulan sehingga empat orang, caranya sangat mudah hanya dengan menekan butang “add participant” setelah membuat panggilan.


Uber Melancarkan UberFLASH Dan UberTAXI – Pilihan Baru Buat Pengguna

Uber Malaysia hari ini melancarkan UberFLASH dan UberTAXI, dua perkhidmatan baru yang akan menyediakan lebih banyak pilihan penumpang di Lembah Klang, ia kini lebih selamat, dipercayai, dan berpatutan. UberFLASH akan memilih pemandu yang berdekatan sama ada mereka ialah uberX atau teksi yang dilantik. UberTAXI pula adalah perkhidmatan di mana teksi-teksi boleh ditempah melalui Aplikasi Uber.

Warren Tseng, Pengurus Besar Uber Malaysia dan Singapura, berkata: “UberFLASH dan UberTAXI memperluaskan konsep ridesharing dimana perkara ini baik untuk semua rakan kongsi pemandu, penunggang dalam bandar. Kami mahu menggunakan teknologi untuk memperuntukkan sumber-sumber yang ada di jalan raya semaksima yang mungkin, supaya kami dapat memberi perkhidmatan kepada lebih ramai penunggang dengan lebih banyak pilihan dan masa ketibaan yang lebih baik. Kami juga berharap untuk menawarkan lebih ramai rakan pemandu dengan peluang pendapatan yang fleksibel. Kami menyokong hasrat SPAD untuk meningkatkan landskap pengangkutan awam keseluruhan dan akan melakukan bahagian kami untuk memanfaatkan teknologi dan memastikan pengalaman berkualiti untuk semua pengendali dan rakan kongsi pemandu. “

Turut hadir pada pelancarannya ialah Wan Md Hazlin Agyl Wan Hassan, Ketua Teksi, Suruhanjaya Pengangkutan Awam Darat (SPAD) berkata, “Pelancaran perkhidmatan hari ini menunjukkan bagaimana teknologi boleh dimanfaatkan oleh mod pengangkutan awam tradisional. Kami dengan sukacitanya menerusi perkhidmatan ini bersama Uber Malaysia menyokong visi keseluruhan tentang sistem pengangkutan awam yang lebih mudah untuk diakses, bersepadu dan cekap demi kebaikan semua rakyat Malaysia. “

Mengulas kebimbangan mengenai kualiti dan pengalaman, Warren menjelaskan bahawa dengan UberFLASH dan UberTAXI, Uber tetap komited untuk memastikan pengalaman yang berkualiti untuk semua pengendali dan rakan kongsi pemandu. Syarikat e-hailing akan mengekalkan piawaiannya yang tinggi untuk rakan kongsi pemandu dan kenderaan yang dibenarkan pada aplikasi termasuk meminta pemandu meluluskan pemeriksaan latar belakang.

Semua tunggangan UberFLASH akan berharga sama seperti uberX dan penunggang akan dapat melihat tambang terdahulu sebelum meminta perjalanan. Penunggang UberFLASH akan dijanjikan masa menunggu yang lebih singkat kerana mereka boleh mengetahui kenderaan mana yang berhampiran dengan mereka, termasuk teksi. Bagi UberTAXI, harga meter akan ditetapkan sama rata dengan teksi teksi biasa.

Bagaimana untuk menggunakan UberFLASH dan UberTAXI? Ikuti langkah dibawah :

1. Buka aplikasi Uber. (sebelum itu kemas kini kepada versi terbaru)

2. Masukkan lokasi dan tetapkan titik angkut anda.

5. Nikmati kadar yang sama UberFLASH seperti UberX.

6. Atau pilih UberTAXI dengan harga ditetapkan oleh SPAD.

Untuk maklumat lanjut, sila layari laman rasmi Uber Malaysia


Yoodo Tawarkan PERCUMA 2GB Data & 60 Minit Panggilan Sempena Sambutan Kejayaan Atlet Sukan SEA Malaysia

Sebagai tanda penghargaan kepada Malaysia dalam membawa pulang 56 pingat emas dalam Sukan SEA ke-30, Yoodo telah menganjurkan kempen Go Malaysia Gold yang mana menawarkan hadiah kepada pengguna yang muat naik di media sosial dengan hashtag #GoMalaysiaGold.

Selain itu, pengguna Yoodo juga akan menerima 2GB data dan 60 minit panggilan secara PERCUMA. Layari laman rasmi Yoodo untuk maklumat selanjutnya.

Nikmati Data Percuma Sebanyak 20GB Bagi Pengguna Baru & Lama Yoodo


iPhone 12 Mini Mungkin Akan diberhentikan Pengeluarannya Pada Suku Kedua Tahun Ini??!!

iPhone 12 mini adalah telefon bimbit berprestasi tinggi yang dilancarkan oleh Apple untuk pengguna skrin kecil. Malangnya, telefon ini nampaknya tidak mempunyai pasaran yang luas. Menurut laporan wccftech, ini kerana permintaan yang lemah, rantaian bekalan Apple akan menghentikan pengeluaran mini iPhone 12 pada suku kedua 2021.

Penganalisis JP Morgan William Yang percaya bahawa kerana permintaan yang lemah, rantaian bekalan Apple akan menghentikan pengeluaran  iPhone 12 mini pada suku kedua 2021. Ramalannya mungkin berasal dari data sebelumnya, yang menunjukkan bahawa penjualan model iPhone 12 yang lebih besar jauh lebih baik daripada model yang lebih kecil.

Malah, laporan Morgan Stanley menyatakan bahawa kerana permintaan yang lemah, Apple mengurangkan pengeluaran mini iPhone 12 sebanyak 2 juta. Oleh kerana momentum pertumbuhannya, Apple akan memberi tumpuan kepada iPhone 12 Pro. Data sebelumnya juga menunjukkan bahawa dari Oktober hingga November, iPhone 12 mini terjual paling teruk di antara empat telefon bimbit di Amerika Syarikat.

Sebab lain mengapa iPhone 12 mini tidak menarik minat pengguna adalah produk harga rendah Apple yang lain. Pengguna boleh membeli iPhone SE dan iPhone 11 dengan harga yang lebih rendah. Kedua-dua telefon ini pada masa ini sangat popular di Amerika Syarikat. Mereka menyumbang lebih daripada 50% daripada jumlah penjualan iPhone di Amerika Syarikat pada suku ketiga tahun 2020.


MWC 2018: LG V30S ThinQ, Pertama Dengan AI

Sehari sebelum pelancaran MWC 2018 diadakan, pihak LG telah merasmikan peranti terbaru flagship mereka yang diberi nama LG V30S ThinQ. Sepertimana yang diketahui, LG V30S ThinQ ini adalah versi penambahbaikan dari LG V30 yang telah diperkenalkan pada tahun lepas, turut hadir pada dua versi iaitu LG V30S ThinQ dan LG V30S+ ThinQ.

Berbanding versi sebelumnya, kali ini lebih memfokuskan pada peningkatan RAM 6GB dan memori dalaman 128GB/256GB, serta integrasi teknologi kecerdasan buatan (AI) yang kini semakin hangat di seluruh negara.

Flagship terbaru ini hadir dengan skrin 6 inci QHD+ paparan OLED FullVision, dioperasikan di bawah Qualcomm Snapdragon 835, mempunyai kamera utama beresolusi 16MP + 13MP (f/1.9 aperture & 120º wide angle), sementara kamera depan beresolusi 5MP (90º wide angle), kapasiti bateri sebesar 3300mAh dan sistem operasi Android 8.0 UX 6.0+.

Selain peningkatan pada 6GB RAM dan memori dalaman 128GB/256GB, fokus utama pada peranti LG flagship ini tentunya kehadiran teknologi AI-nya. Pertama, Vision AI merangkumi 3 ciri baru pada kamera termasuk AI CAM, QLens dan Bright Mode yang akan berfungsi secara automatik dan meningkatkan pengalaman menangkap gambar. AI CAM secara khususnya dapat mengoptimasikan mod penggambaran sesuai ikut keadaan.

QLens pula berdasarkan keupayaan teknologi AI, dapat mempertingkatkan pengalaman membeli-belah atas talian. Hanya sekali imbas QR, boleh mendapatkan maklumat mengenai tempat untuk membeli produk tersebut, serta harga terendah dan lain-lain informasi lagi.

LG juga memperkenalkan Bright Mode yang akan diaktifkan secara automatik dalam keadaan persekitaran cahaya yang rendah. Di bawah keadaan ini, empat piksel imej bersebelahan akan digabungkan untuk mendapatkan imej dengan tahap kecerahan yang lebih baik.

Satu lagi ciri baru ialah Voice AI, di mana ia membolehkan anda menjalankan aplikasi dan mengubah tetapan melalui arahan suara sahaja. Adakah LG V30S ThinQ akan memasuki pasaran tempatan, baik jangan meletakkan harapan tinggi ya.


Meja iPhone Yang Kreatif! Slot Kad SIM Boleh Ditukarkan Menjadi Laci! Adakah Peminat Apple Akan Beli Satu?

Baru-baru ini, laman web Korea “10 × 10” telah melancarkan produk iPhone yang kreatif. Produk ini merupakan meja dalam bentuk iPhone! Adakah meja ini akan menarik minat peminat Apple?

Yang ini seperti yang korang lihat dari foto, seluruh meja telah direka seperti iPhone sama ada butang utama, skrin, kamera, dan bingkai putih yang sangat realistik! Ia hampir 100% seperti iPhone!

Meja ini juga terdapat slot kad SIM, dan dibuat khas sebagai laci. Yang ini benar-benar kreatif dan sesuai dengan fungsi meja untuk menyimpan barang.

Meja iPhone ini diperbuat daripada bahan yang mesra alam. Bahagian atas meja menggunakan kaca temper untuk meningkatkan ketahanan meja, manakala bingkai dan bahagian bawah meja diperbuat daripada aluminium kelas penerbangan yang tahan lama. Yang perlu disebutkan ialah warna bingkai terutamanya yang diperbuat daripada logam matte.

Dari segi warna, meja yang kelihatan iPhone menawarkan empat pilihan warna termasuk hitam, emas, merah jambu dan merah. Ini benar-benar kreatif jika korang inginletak di rumah!

Peminat Apple akan terpikat setelah nampak produk ini? Ini mestilah meja yang sempurna bagi korang, betul?


Biarpun Harga HTC U 11 Mahal Tapi Maxis Tawarkan Hanya Serendah RM1,499

Memandangkan harga telefon pintar semakin hari semakin meningkat ekoran nilai Ringgit yang jatuh, Maxis hari ini menawarkan HTC U 11 pada kadar serendah RM70 sebulan. Melalui pelan ansuran Maxis Zerolution, anda kini boleh dapatkan peranti idaman tanpa perlu mengeluarkan belanja yang banyak.

Untuk memiliki HTC U 11, tiada kadar faedah dikenakan malah wang pendahuluan dan kad kredit juga dikecualikan. Jika anda lebih berminat dengan cara lain, Maxis juga menawarkan HTC U 11 pada harga serendah RM1,499 dengan kontrak standard selama 24 bulan. Bagaimanapun, bagi yang ingin menukar telefon lama, anda boleh hadir ke pusat Maxis berdekatan untuk mendapatkan rebat sehingga RM1,680.

Selain itu, jika pembelian dibuat melalui atas talian, anda akan dihadiahkan sebuah kotak eksklusif barangan HTC bernilai RM300. HTC U 11 hadir dengan warna Amazing Silver lengkap dengan RAM 6GB dan ROM 128GB.


M4GIC SIM, Kad SIM Terbaru Dari Celcom

Celcom telah menarik perhatian ramai dengan memperkenalkan pakej baru yang dinamakan M4GIC SIM. Ia adalah kesinambungan kepada pelan MAGIC SIM yang telah dilancarkan pada Jun 2015 lalu. Berbanding MAGIC SIM yang lama, kadar panggilan ke rangkaian lain pada M4GIC SIM lebih tinggi iaitu pada kadar 24 sen seminit. Tetapi istimewanya, ia menawarkan panggilan percuma tanpa had ke rangkaian sama yang tiada pada kad SIM sebelum ini.

M4GIC SIM membolehkan pengguna memilih pelan Internet yang sesuai dengan gaya penggunaan mereka. Terdapat 5 pilihan pelan yang ditawarkan iaitu S, M, L, XL dan 2XL.

Selain daripada jumlah kuota yang dilanggan, pengguna pelan bulanan juga akan mendapat 2GB kuota percuma untuk penggunaan pada hujung minggu sahaja serta panggilan tanpa had ke semua rangkaian Celcom. Manakala pengguna yang melanggan pelan Internet Bulanan XL dan 2X akan menerima panggilan percuma ke rangkaian lain sebanyak 30 minit dan 60 minit.

Pengguna MAGIC SIM yang lama masih terus boleh menggunakan pelan mereka seperti biasa dan pelan terbaru ini boleh dibeli selagi stok masih ada. Maklumat lanjut mengenai M4GIC SIM, sila layari laman rasmi www.xpax.com.my/magicsim


Sertailah Acara vivo ‘V Hear Your Voice’: Menangi Hadiah Bernilai RM38,999!

Siri vivo X60 yang baru dilancarkan oleh vivo menjadikannya lebih mudah untuk merakam momen indah. Siri ini akan mentakrifkan semula pengalaman fotografi mudah alih untuk pengguna di seluruh dunia.

Sebagai telefon pintar rasmi kejohanan UEFA EURO 2020, peminat vivo dapat merakam detik-detik yang tidak dapat dilupakan ketika bersorak untuk pasukan bola sepak kegemaran mereka melalui siri vivo X60 dengan selesa dan selamat.

Dengan pelancaran rasmi acara “To Beautiful Moments” Vivo, yang dilancarkan pada 1 Jun 2021, Vivo berharap telefon pintar utamanya akan memberi pengguna peluang untuk mencipta momen indah.

Mulai sekarang hingga 10 Julai 2021, vivo Malaysia akan menganjurkan pertandingan “V Hear Your Voice”, memberi peluang kepada rakyat Malaysia untuk memenangi hadiah eksklusif bernilai sehingga RM38,999, termasuk produk rasmi UEFA EURO 2020  dan yang baru dilancarkan siri vivo X60 dan siri vivo V21.

Pengguna yang berminat untuk menyertai acara ini untuk memenangi hadiah boleh mengikuti langkah-langkah di bawah:Langkah 1: Seperti laman Facebook rasmi vivo MalaysiaLangkah 2: Kongsi siaran Facebook “V Hear Your Voice” hari iniLangkah 3: Tulis jawapan dan teg anda di ruangan komen di bawah catatan #VHearYourVoiceMY #vivoMalaysiaLangkah 4: Pemenang akan diumumkan melalui saluran Astro dan laman Facebook rasmi vivo Malaysia

Untuk maklumat lebih lanjut, sila tinggalkan mesej di laman web rasmi vivo.


Nikmati Promosi vivo Sempena Tahun Baru Cina – Hanya Di Shopee

Bermula hari ini hingga 6 Feb 2019, peminat vivo boleh membeli peranti idaman mereka di laman e-dagang Shopee dengan pelbagai promosi hebat.

Anda boleh menggunakan kod promo VIV51CNY untuk menikmati diskaun sebanyak RM25, dengan perbelanjaan minimum RM500. Bagi perbelanjaan minimum RM1,000, anda boleh menikmati diskaun RM50 dengan kod promo VIV52CNY. Kod promo ini hanya boleh digunakan untuk model peranti pintar terpilih sahaja, dan baucar ini hanya sah sehingga 6 Feb 2019.

Jangan lupa juga tandakan di calendar anda 26 Jan ini kerana Shopee akan mengadakan jualan Shocking Sale, yang akan menawarkan potongan diskaun sehingga 50% untuk peranti vivo terpilih.

Maklumat lanjut boleh layari laman Facebook vivo Malaysia.


CGTN: Selepas 2020 yang ‘luar biasa’, apakah harapan Xi Jinping untuk 2021?

BEIJING, 5 Januari 2021 /PRNewswire/ — 2021, tahun yang menandakan permulaan bagi tempoh rancangan lima tahunChina dan ulang tahun ke-100 bagi penubuhan Parti Komunis China (CPC).

Apa harapan Presiden China Xi Jinping untuk 2021, terutamanya setelah berhempas pulas untuk pencapaian negara pada 2020?

Jawapannya boleh didapati menerusi ucapan Tahun Baharunya.

2021: ‘Berusaha dengan gigih adalah satu-satunya jalan untuk mara ke hadapan’

China akan memasuki tahap pembangunan baharu untuk membangunkan sebuah negara sosialis moden yang menyeluruh pada tahun 2021 setelah pimpinan CPC menerima cadangan untuk melaksanakan Rancangan Lima Tahun ke-14 dan matlamat jangka panjang.

“Jalan di hadapan adalah panjang; berusaha dengan gigih adalah satu-satunya jalan untuk mara ke depan,” kata Xi dalam ucapannya, menyeru agar terdapat usaha-usaha untuk menyusun rancangan baharu untuk memajukan pembangunan, memperdalam pelaksanaan pembangunan berkualiti tinggi dan pembaharuan, serta memperluas keterbukaannya.

Dalam menghadapi ujian dilanda virus ini, pemimpin atasan China menetapkan keutamaan ekonomi untuk 2021 melalui tugas utama Persidangan Kerja Ekonomi Pusat yang diadakan pada Disember lepas, yang menegaskan bahawa China akan memastikan dasar makronya konsisten, stabil dan mapan pada 2021, dengan pelaksanaan berterusan bagi dasar fiskal yang proaktif dan dasar kewangan yang berhemah.

Pada 2021, China akan mengambil langkah pertama yang kukuh dalam membina satu pembangunan paradigma baharu di mana pasaran domestik dan asing saling menguatkan, dengan pasaran domestik sebagai tulang belakangnya.

Sementara itu, presiden menekankan perlunya terus bekerja keras untuk merancakkan promosi desa kerana negara ini telah mencapai kejayaan yang muktamad dalam membasmi kemiskinan ekstrem pada 2020.

Dalam masa lima tahun akan datang, pelbagai usaha akan dilakukan dalam menggabungkan kejayaan dalam memerangi kemiskinan dan mempromosi sepenuhnya strategi merancakkan desa, berdasarkan cadangan sasaran pembangunan ekonomi dan sosial utamaJawatankuasa Pusat CPC untuk tempoh Rancangan Lima Tahun ke-14 (2021-2025).

Baca selanjutnya: China bersedia untuk menamatkan kemiskinan mutlak menjelang 2020, apakah langkah seterusnya?

Bagi merealisasikan semua matlamat ini, mendukung kepemimpinan Parti adalah jaminan yang paling penting, kata Xi dalam pelbagai acara sambutan.

Dalam ucapan Tahun Baharunya, Xi menggambarkan Parti itu sebagai sebuah kapal raksasa yang memimpin China dengan jayanya bersama harapan rakyat dan negara serta beliau juga menekankan pentingnya “aspirasi asli.”

CPC ditubuhkan dengan aspirasi yang asli: misi untuk mencari kebahagiaan buat rakyat Cina dan memberi nafas baharu kepada bangsa Cina, selain tetap komited pada falsafah pembangunannya yang berpusatkan rakyat.

Aspirasi asal CPC lebih kukuh 100 tahun kemudian, kata Xi.

2020: ‘Luar Biasa’ di pelbagai bidang

Mengimbas kembali 2020, presiden CPC menggambarkan tahun tersebut sebagai “epik anti-wabak” dan banyak kandungan ucapannya mengetengahkan perang rakyat China terhadap COVID-19.

“Kehebatan tetap mara seperti biasa Wira datang dari kalangan orang ramai. Setiap orang luar biasa!” Xi berkata, sebelum menyampaikan rasa simpatinya kepada semua yang dijangkiti koronavirus.

Pada September, tiga profesional perubatan yang cemerlang yang dianugerahkan gelaran kehormat kebangsaan “Wira Rakyat,” selain seramai 1,499 individu, 500 kumpulan, 186 anggota BPK dan 150 organisasi Parti peringkat primer disanjung atas peranan mereka dalam memerangi wabak ini dan 14 lagi anggota Parti mendapat anugerah setelah kematian mereka.

Perang Wuhan terhadap COVID-19: Bagaimana China menggerakkan seluruh negara untuk membendung virus tersebut

Mengingati kehilangan profesional perubatan kita lantaran koronavirus

Sementara itu, China aktif menyertai beberapa pertemuan global untuk memberikan penyelesaian dan berkongsi pengalaman dengan masyarakat antarabangsa, seperti Sidang kemuncak maya G20 mengenai COVID-19, sidang kemuncak Persatuan Negara-negara Asia Tenggara (ASEAN), China, Japan dan South Korea (ASEAN Plus Three atau APT) mengenai COVID-19 dan mesyuarat khas Menteri Luar Negeri ASEAN-China mengenai wabak tersebut.

Presiden Xi juga meninjau pencapaian China di pelbagai bidang.

China merupakan ekonomi utama yang pertama di dunia, yang mencapai pertumbuhan positif pada 2020 dan KDNKnya dijangka meningkat ke tahap baharu iaitu 100 trilion yuan. China telah mendapat hasil tuaian yang baik dalam pengeluaran bijian selama 17 tahun berturut-turut, menurut presidennya.

Perbandingan tugas utama China untuk 2020 dan 2021

Dalam tempoh lapan tahun berdasarkan standard semasa, China telah membasmi kemiskinan ekstrem yang dialami oleh hampir 100 juta penduduk luar bandar dan kemiskinan dapat dibasmikan di kesemua 832 daerah miskin, tambahnya.

China telah melihat kejayaan dalam penerokaan saintifik seperti Tianwen-1 (Misi Planet Marikh), Chang’e-5 (penyelidikan bulan) dan Fendouzhe (kapal selam laut dalam kendalian manusia). Pembinaan Pelabuhan Perdagangan Bebas Hainan terus dilaksanakan dengan rancak, kata Xi.

Presiden juga mengimbau kenangan yang tidak dapat dilupakan pada 2020, termasuk pemeriksaan ke atas 13 wilayah, Ulang tahun ke-40 Zon Ekonomi Khas Shenzhen dan panggilan telefonnya menghubungi rakan-rakan dari komuniti antarabangsa untuk memerangi pandemik tersebut.

Sepuluh momen dari lawatan pemeriksaan Xi Jinping

‘Diplomasi awan’ Xi pada separuh pertama 2020 menanamkan keyakinan global

Oleh kerana pandemik ini masih menggugat dunia, Presiden Xi menekankan pentingnya sebuah komuniti dengan masa depan bersama bagi manusia sejagat, terutamanya bagi dunia pasca pandemik.

Pertumbuhan KDNK China pada tahun 2020 dijangkakan 1.9% oleh IMF

Keywords: Banking/Financial Service Entertainment Telecommunications Television Asian-related news Public Interest


Dapatkan OnePlus 7T Pro Di Malaysia Pada Harga RM3,399 – Ketersedian Bermula Hari Ini!

Hi gais! How’s your day? Nampaknya peminat setia OnePlus di Malaysia kini sudah boleh memiliki model OnePlus 7T Pro melalui penjual tempatan, Direct D. Bagi yang berminat, harga ditawarkan adalah RM3,399 dan ketersediaan bermula hari ini.

Setiap pembelian didatangkan dengan jaminan waranti tambahan + pelindungan skrin percuma selama setahun. Peranti ini boleh dimiliki secara atas talian atau walk ini menerusi mana-mana outlet terpilih. Maklumat lanjut, layari DirectD.

SPESIFIKASI ONEPLUS 7T
• 6.67 “QUAD HD +
• 90 Hz Fluid Display
• 8GB RAM | 256GB ROM
• Slot Dual Sim | Android 10
• Qualcomm Snapdragon 855+
• Kamera selfie : 16 MP (f/2.0)
• Kamera Utama : 48MP + 8MP + 16MP
• Bateri 4,085mAh| Pengecasan pantas (Warp Charge)


Tempahan Awal Samsung Galaxy A30 & Galaxy A50 Kini Tersedia Di Senheng – Harga Bermula RM799

Sedia maklum, Samsung bakal memperkenalkan Samsung Galaxy A30 & Galaxy A50 pada 18 Mac ini. Tapi, tahukah anda? Tempahan awal untuk kedua-dua model ini kini telah pun tersedia di Senheng dan harga yang ditawarkan adalah seperti berikut :

Setiap tempahan akan menerima hadiah percuma berupa kad mikroSD 64GB untuk pembelian Galaxy A30. Manakala, pembelian Galaxy A50 pula, pelanggan bakal menerima jam pintar secara percuma. Maklumat lanjut, sila layari PAUTAN INI.


Huawei Mate 10 Dan HiSilicon Kirin 970?

Hari demi hari para jurutera berusaha membangunkan cip canggih dan semakin teknologi dunia berkembang maju semakin kecil cip akan dihasilkan. Berdasarkan laporan Taiwan Semiconductor Manufacturing Company (TSMC), mereka akan mula mengeluarkan cip 10nm secara besar-besaran pada bulan September depan. Cip ini juga akan akan mula dipasang pada peranti Huawei Mate 10 akan datang.

Selepas kejayaan dalam kejuruteraan pemproses Kirin 960 Cortex-A73 yang lalu, pihak TSMC telahpun menaik taraf cip “Kirin 970” ini dengan ciri 12 teras menjadikan prestasinya setanding dengan cip Samsung Exynos 8895 dan Snapdragon 835.

Oleh itu, peranti Huawei Mate 10 kelak akan menjadi yang pertama mendapat kuasa dari cip Kirin 970 bersama skrin paparan 18:9 sudut ke sudut menggunakan LCD bersaiz 6 inci dengan resolusi 2160x1080p.


Reviu Eksklusif: samsung Galaxy Tab S7+ Sebuah Peranti Wajib Beli?

Pada ketika ini, sudah banyak peranti pintar di pasaran dan boleh melakukan pelbagai fungsi. Jadi sejauh manakah kepentingan korang untuk beli Samsung Galaxy Tab S7+? Adakah wajar untuk korang beli? Jom kita tengok macam mana!!!

Kalau dilihat, rekaan Samsung Galaxy Tab S7+ ini tampak lebih besar dengan ukuran yang ditampilkan adalah 12.4″. Sungguhpun begitu, ia sangat ringan dengan berat hanya 575g sahaja.

Susunan kamera tampak lebih kemas di bahagian bucu dengan perincian yang lebih elegan.

Sedikit pelik jika melekatkan S Pen di bahagian belakang, namun ia bukan masalah yang besar. Jom tengok rekaan penuh peranti ini!!

Menariknya, peranti ini hadir dengan saiz skrin sebesar 12.4″ dan hadir dengan WQXGA+ yang mana ia memberikan tontonan terbaik. Ia turut dihadirkan HDR10+. Kualiti yang dipamerkan sangat awesome giler apabila warna yang dihasilkan sangat jelas dan vibrant. Dengan saiz yang sangat besar, memberikan lebih lagi kepuasaan.

Lebih best lagi, paparan skrin ini turut dihadirkan dengan 120Hz. Penggunaan paparan ini lebih lancar dan respond yang lebih efisen. Tiada lag dan pengalaman penggunaan lebih menarik.

Bagi korang yang tidak mengetahui, Galaxy Tab S7+ ini tampil dengan pemproses yang sangat berkuasa iaitu QUalcomm Snapdragon 865+ dan dipadankan dengan RAM sebesar 8GB RAM dan storan sebesar 256GB. Pastinya ia mampu memproses dengan sangat pantas dan mengurangkan lag. Tiada juga masalah ketika anda mahu melakukan multi tasking.

Kami melakukan ujian ke atas peranti ini menggunakan Geekbench dan pastinya ia mempamerkan prestasi yang sngat baik. tengok ni!!

Perkara ini antara yang rare yang ada pada Sebuah tab iaitu kualiti audio yang kuat jelas dan crispy. itulah yang anda akan dapat pada peranti ini. Kualiti audio yang sangat bagus dan kuat sesuai bagi mereka yang ingin menonton video. Tidak hairanlah sistem bunyinya adalah dari AKG dan Dolby Atmos. Tak percaya? Tengok ni!!!

Sungguhpun ia merupakan sebuah tab yang tidak memberikan fokus bagi penggunaan kamera, tapi korang tak perlu bimbang kerana ia turut mempamerkan kuasa kmaera yang baik. Tampil dengan 13MP + 5MP bagi kamera belakang dan 8MP bagi kamera hadapan.

Jika anda dapat lihat hasil gambar peranti ini sangat baik, dengan imej yang terhasil sangat baik perincian dan warnanya.

Ini adalah antara sorotan bagi peranti ini. S Pen ini sangat baik kerana ia adalah low latency. S Pen ini lebih selesa di pegang dan digunakan. Ketika menulis atau melukis, ia lebih lancar tanpa ada lag disebabkan peranti ini hadir dengan kadar segar semula 120Hz.

Jadi mereka yang banyak menggunakan pen untuk melakukan tugasan, ini adalah jawapan buat anda. Pastinya ia mampu menepati fungsi yang diperlukan oleh anda.

Korang tak perlu risau mengenai kapasiti bateri kerana ia tampil dengan kapasiti yang sangat besar iaitu 10090mAh yang mana ia mampu bertahan sehingga 14 jam video playback. Kami melakukan ujian pengecasan.

Kami mula mengecas pada jam 7:57 pagi ketika bateri berada pada 64%. Ia di cas penuh 100% pada jam 9:15 pagi. Mengambil masa hanya selama 1 jam 18 minit.

Secara keseluruhan, ia tampil dengan prestasi yang sangat cemerlang dan boleh dikatakan antara yang terbaik bagi tab. Kuasa dalaman, paparan, bunyi dan rekaan pastinya membuatkan ia berbaloi untuk dimiliki!


Kata Kunci ‘Bff’ Bukan Bermakna Akaun Facebook Digodam

Beberapa hari lepas sejumlah pengguna Facebook khususnya di Malaysia kecoh mengenai akaun Facebook akan digodam sebaik menggunakan abjad ‘bff’ di mana-mana ruangan komen. Selain itu, ada sesetengah individu mendakwa ia merupakan kaedah untuk mengetahui sama ada akaun telah digodam ataupun tidak.

Bagaimanapun, apa yang kami boleh katakan ia tidak benar sama sekali kerana ia hanyalah animasi atau efek khas. Ia sama seperti efek yang terpapar sebaik anda memasukkan kata kunci ‘Tahniah’ atau ‘Selamat’.

Jadi kepada para pengguna Facebook, anda tidak perlu risau akan akaun digodam atau maklumat dicuri melainkan anda memasukkan data peribadi ke mana-mana pautan yang ada didalam Facebook.


Reviu Eksklusif: ASUS ZenFone 4 (ZE554KL), Dwi Lensa Dengan Rekaan Premium

Harga: RM 2,099

ASUS ZenFone 4 bukanlah sebuah peranti flagship kelas pertengahan yang paling berkuasa yang boleh anda miliki di pasaran, sungguhpun begitu ia boleh dianggap masih relevan pada masa sekarang melalui sokongan spesifikasi yang agak baik. Selain menyokong keupayaan penggambaran dwi lensa yang mempertaruhkan lensa biasa beresolusi 12 Megapiksel dan juga lensa sudut luas beresolusi 8 Megapiksel, ZenFone 4 juga dioperasikan dengan antaramuka terbaru ZenUI 4.0 berasaskan Android 7.1.1 Nougat yang tidak lagi memiliki bloatware atau lambakan aplikasi pra-pasang yang tidak akan digunakan oleh penguna. Lebih menariknya, rekaan panel belakangnya yang diperbuat daripada kaca 2.5D Corning Gorilla Glass kelihatan sangat menarik kerana tampil dengan efek biasan cahaya yang sangat memukau.
SPESIFIKASI

FIZIKAL
5.5 inci FHD
ASUS ZenFone 4 menampilkan sokongan paparan konvensional 16:9 dengan skrin 5.5 inci beresolusi 1080 x 1920 piksel. Sungguhpun begitu, ia masih memiliki kelebihan kerana paparan Super IPS+ menjanjikan tahap keterangan mencecah sehingga 600 nits. Selain itu ia juga memiliki saiz bezel hanya 2.1mm dengan permukaan skrin 2.5D Corning Gorilla Glass.
Lensa Swafoto
Bezel pada bahagian atas skrin kelihatan agak besar dan anda boleh menemui lensa swafoto beresolusi 8 Megapiksel, sensor proximity, dan juga lubang earpiece yang turut menempatkan lampu LED notifikasi. Untuk pengetahuan anda, lubang earpiece ini juga merupakan salah satu daripada speaker stereo.
Pengimbas Cap Jari
Sama seperti bezel pada bahagian atas, bezel bawah ZenFone 4 juga hadir dengan saiz yang agak besar. Namun begitu bahagian ini telah digunakan untuk menempatkan sensor pengimbas cap jari yang turut berfungsi sebagai butang Home kapasitif. Manakala kedua sisinya disediakan dengan butang Back dan juga Recent Apps dengan nyalaan lampu LED.
Kamera Utama
Sokongan dwi lensa beresolusi 12 Megapiksel dan 8 Megapiksel pada ZenFone 4 tampil dengan rekaan yang rata pada permukaan panel belakang yang diperbuat daripada kaca dengan efek yang sangat cantik. Bersebelahan lensa itu turut disediakan dengan sensor RGB Light dan juga LED Flash.
Speaker Stereo
Sama seperti konfigurasi speaker stereo pada iPhone dan juga Huawei, ZenFone 4 juga menyokong dua speaker yang terletak di bahagian bawah kerangka dan juga pada lubang earpiece. Bahagian ini turut menempatkan port USB Type-C dan juga port 3.5mm audio jack.
Slot Kad Hibrid
Slot kad boleh diakses menggunakan pin slot yang tersedia dalam pakej pembelian, dan ia menyokong slot kad jenis hibrid. Ini bermakna anda perlu membuat pilihan sama ada ingin menggunakan dua kad nanoSIM ataupun satu kad nanoSIM dan satu kad microSD.

ASUS ZENUI 4.0

PAKEJ PEMBELIAN
Kotak pembungkusan

Aksesori

ASUS ZenFone 4
Adapter pengecas 5V2A (10W)
Kabel USB Type-C
Earphone
Earbud
Pin slot kad
Sarung pelindung silikon

PRESTASI BENCHMARK

HASIL GAMBAR
Malam
Makro dengan pencahayaan baik
Makro dengan pencahayaan sederhana
Lensa utama biasa
Lensa kedua dengan sudut luas

KESIMPULAN
KELEBIHAN

Rekaan panel belakang yang diperbuat daripada kaca menampilkan efek yang sangat cantik.
Sistem kamera dwi lensa yang sangat praktikal kerana ia menyokong lensa biasa beresolusi 12 Megapiksel dan lensa sudut luas beresolusi 8 Megapiksel.
Sokongan memori yang agak besar iaitu memori dalaman sebesar 64GB dan RAM 6GB.
Ketahanan bateri 3300 mAh yang agak baik.
Antaramuka ASUS ZenUI 4.0 tampil lebih kemas dan ringkas.

KEKURANGAN

Saiz bezel pada bahagian atas dan bawah skrin yang terlalu besar dilihat kurang menarik.
Tidak dilengkapi dengan teknologi pengecas tanpa wayar dan tiada ciri kalis air.
Pemproses Qualcomm Snapdragon 630 sekadar menyokong prestasi yang sederhana.
Sekadar menyokong resolusi 1080 x 1920 piksel sahaja.


Motorola Moto Z4 Telah Rasmi, Tampil Dengan Sokongan Moto Mod

Jenama peranti pintar Motorola akhirnya telah melancarkan secara rasmi peranti terbaharu daripada mereka iaitu Motorola Moto Z4. Peranti ini yang merupakan peranti kelas pertengahan tampil dengan cip pemproses Snapdragon 675 dan melaksanakan sistem operasi Android Pie asli.

Tampil dengan paparan skrin bersaiz 6.4 inci dengan OLED FHD+ memberikan pengalaman tontonan yang baik. Dari aspek memori ia dilengkapi dengan memori sebesari 4GB RAM dan 128GB bagi storan.

Kamera juga tidak mengecewakan apabila ia tampil dengan 25MP(f2/0) bagi kamera hadapan dan 48MP(F/1.7) bagi kamera belakang. Kapasiti bateri juga tidak mengecewakan apabila ia tampil dengan 3600mAh dan menyokongan pengecasan pantas 15W Turbo Power melalui port USB-C.

Dari aspek keselamatan, ia disertakan dengan pengimbas cap jari ditanam didalam skrin, kemampuan kalis percikan P2i. Apa yang pasti, peranti ini tampil dengan Moto mod yang mampu memberikan pengalaman yang menakjubkan kepada pengguna.

Di Amerika Syarikat ia dijual pada harga 499 (kira – kira RM 2090).


Pengasas Oculus Disaman Bekas Majikan

Total Recall Technology telah mengambil tindakan undang-undang dan menyaman Palmer Luckey atas dakwaan bahawa pengasas Oculus itu telah melanggar perjanjian.

Mengikut sumber, syarikat teknologi berpengkalan di Hawaii telah menandatangani perjanjian dengan Palmer Luckey pada tahun 2011 apabila mereka merekrut beliau untuk pembangunan teknologi virtual. Kontrak tersebut dikatakan telah dipersetujui kedua-dua pihak beberapa bulan sebelum Palmer Luckey memperkenalkan projek Oculus di dalam Kickstarter.

Syarikat tersebut menuduh Palmer Luckey telah melanggar kontrak dengan menggunakan kerja dan penyelidikan yang sepatutnya menjadi milik syarikat tersebut, projek Oculus Rift merupakan salah satu kempen paling berjaya di dalam sejarah Kickstarter dan ianya telah dijual kepada Facebook dengan nilai USD 2 bilion


Jemput “Makan” Pie – HONOR 8X Bakal Menerima Kemas Kini EMUI 9.0

HONOR baru-baru ini telah memperkenalkan logo dan slogan baharu mereka iaitu ‘HONOR My World’, selain itu juga memperkenalkan warna baharu Phantom Blue bagi HONOR 8X. Versi baru ini menampilkan warna biru – purple pada bahagian belakang bersama kemasan kebiru-biruan pada sisinya.

Peranti ini menjadi salah satu pilihan yang berbaloi untuk dimiliki, disebabkan harga mampu milik dan spesifikasi terbaik dalam kelasnya. Ramai peminat tertanya-tanya bilakah HONOR 8X akan menerima kemas kini Android Pie, dan ia terjawab dengan pengumuman program pengambilan penguji EMUI 9.0 beta bagi model ini baru-baru ini.

Ini bermakna HONOR 8X bakal menerima kemas kini EMUI 9.0 yang berasaskan Android 9.0 Pie tidak lama lagi. Program ini ditawarakan kepada Malaysia, India, Jerman, Itali dan Perancis, sekiranya anda berminat boleh mendaftar mulai hari ini.


Kerjasama Waze Dengan Kerajaan Selangor Demi Manfaat Pengguna Trafik

Menurut laporan, kerajaan negeri Selangor sedang di dalam fasa perbincangan dengan pembangun aplikasi Waze untuk memasukkan satu ciri yang bakal menjadikan pemanduan di jalan raya lebih selamat. Fungsi yang sedang dibincangkan Datuk Seri Azmin Ali adalah informasi lokasi lubang di jalan raya yang boleh dikongsi komuniti pengguna Waze dengan pihak bertanggungjawab.

Sekiranya implementasi tersebut menjadi kenyataan, Menteri Besar Selangor itu membayangkan bahawa ia bakal memudah dan mempercepatkan tugas Majlis Bandaraya dalam memperbaiki jalan yang rosak, sekali gus menyediakan keadaan jalan yang lebih selamat untuk pengguna terutamanya yang menaiki motosikal.

Setakat ini masih tiada kata putus rasmi dari perbincangan tersebut tetapi nampaknya ia menunjukkan petanda yang positif dan dijangkakan sekiranya semua berjalan dengan lancar, fungsi tersebut bakal dilancarkan selepas pertengahan tahun ini.


Vivo Y81 – Telefon Dengan Skrin Takuk Pada Harga Lebih Mesra Poket

Vivo hari ini telah melancarkan vivo Y81 ke pasaran Malaysia dengan harga yang lebih jimat poket iaitu RM799 seunit. Vivo Y81 menawarkan telefon dengan skrin bertakuk lebih kurang sama seperti vivo Y85 yang dijual pada harga RM999 tempoh hari.

Dengan harga RM200 lebih rendah, anda boleh memiliki sebuah telefon pintar dengan kelengkapan seperti paparan 6.22-inci HD+ 1520 x 720 piksel. Ia dikuasakan cip MediaTek Helio P22 bersama memori RAM 3GB dan storan dalaman sebesar 32GB. Tambahan memori sehingga 256GB boleh dilakukan dengan sokongan kad microSD pada peranti.

Vivo Y81 menerima kamera utama 13 Megapiksel dan swafoto menerusi sensor 5 Megapiksel yang dibantu dengan fungsi AI Face Beauty. Tiada pengimbas cap jari disediakan pada peranti ini namun digantikan dengan sistem nyahkunci menggunakan pengecaman wajah. Bateri yang menjana keseluruhan operasi Android 8.0 Oreo dan antaramuka FunTouch OS 4.0 ialah sebesar 3,260mAh.

Vivo Y81 kini boleh didapati di stor konsep, pengedar sah, dan wakil penjual vivo seluruh Malaysia dengan dua pilihan warna iaitu hitam dan merah. Anda juga boleh membeli peranti ini di stor dalam talian seperti Lazada, Shopee, dan 11street untuk mendapatkan batang swafoto secara percuma.

Maklumat lanjut boleh layari portal rasmi vivo Malaysia atau lihat terus di Facebook rasmi vivo Malaysia.

Beli : vivo Y81 di Lazada

Beli : vivo Y81 di 11street

Beli : vivo Y81 di Shopee